
Sfântul mucenic Andrei Stratilat ($ 305) 
(s.v. 19 august / s.n. 01 septembrie) 


Materiale despre Sfântul mare mucenic Andrei Stratilat: 


https://independent.academia.edu/emystea/Sf-mare-muc-A ndrei-Stratilat-(19-au 


https://archive.org/details/Gsteaemy?query=andrei+stratilat 


https://www.slideshare.net/steaemy 1/search_my_uploads?type=&new=&qg=Andrei+Stratil 

Sfântul Andrei a trăit pe vremea împăratului roman Maximian (286-305) şi era în 
armată, având rang de stratilat, care însemna căpetenie de ostaşi. Năvălind atunci 
perşii în Siria, căpetenia oştirilor din zonă l-a trimis pe Andrei să riposteze armatei 
romane. Soldaţii conduşi de acesta au învins, iar Andrei i-a îndemnat în tot timpul 
luptei să se roage lui Hristos pentru victorie. Căpetenia oştirilor, pe nume Antioh, 
era prigonitor al creştinilor şi, aflând că Andrei şi ostaşii credeau în Hristos, a 
poruncit ca aceştia să fie prinşi şi torturați, ca să se lepede de credinţa lor. Nevoind 
ostaşii lui Hristos să se lepede de credinţă, au fost lăsaţi liberi şi au mers să se bote- 
ze în Cilicia. Aflând prigonitorii despre aceasta, au poruncit să li se taie tuturor 
capetele. S-au numărat atunci 2.593 de ostaşi, împreună cu Sfântul Andrei, care au 
primit cununa muceniciei. 

Evanghelia şi Apostolul zilei 


Evanghelia 


Zis-a Domnul către ucenicii Săi: 

12. Dar, mai înainte de toate acestea, îşi vor pune mâinile pe voi şi vă vor pri- 
goni, dându-vă în sinagogi şi în temnițe, ducându-vă la împărați şi la dregători, 
pentru numele Meu. 

13. Și va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Și veţi fi urâţi de toți pentru numele Meu. 

18. Și păr din capul vostru nu va pieri. 

19. Prin răbdarea voastră veţi dobândi sufletele voastre. 


Apostol 


1. Și în vremea aceea, regele Irod (Agripa) a pus mâna pe unii din Biserică, ca 
Să-i piardă. 

2. Și a ucis cu sabia pe Iacov, fratele lui loan. 

3. Și văzând că este pe placul iudeilor, a mai luat şi pe Petru, (şi erau zilele 
Azimelor) 

4, Pe care şi prinzându-l l-a băgat în temniţă, dându-l la patru străji de câte 
patru ostaşi, ca să-l păzească, vrând să-l scoată la popor după Paşti. 

5. Deci Petru era păzit în temniţă şi se făcea necontenit rugăciune către 
Dumnezeu pentru el, de către Biserică. 

6. Dar când Irod era să-l scoată afară, în noaptea aceea, Petru dormea între doi 
ostaşi, legat cu două lanţuri, iar înaintea uşii paznicii păzeau temniţa. 

7. Și iată un înger al Domnului a venit deodată, iar în cameră a strălucit lumină. 
Şi lovind pe Petru în coastă, îngerul l-a deşteptat, zicând: Scoală-te degrabă! Și 
lanţurile i-au căzut de la mâini. 

8. Şi a zis îngerul către el: Încinge-te şi încalță-te cu sandalele. Şi el a făcut aşa. 
Şi i-a zis lui: Pune haina pe tine şi vino după mine. 

9. Și, ieşind, mergea după înger, dar nu ştia că ceea ce s-a făcut prin înger este 
adevărat, ci i se părea că vede vedenie. 

10, Şi trecând de straja întâi şi de a doua, au ajuns la poarta cea de fier care 
duce în cetate, şi poarta s-a deschis singură. Și ieşind, au trecut o uliţă şi îndată 
îngerul s-a depărtat de la el. 

11. Și Petru, venindu-şi în sine, a zis: Acum ştiu cu adevărat că Domnul a trimis 
pe îngerul Său şi m-a scos din mâna lui Irod şi din toate câte aştepta poporul 
iudeilor. 

In această lună (august), ziua a nouăsprecezecea - Sfântul mucenic Andrei 
Stratilat, şi cei împreună cu dânsul două mii cinci sute nouăzeci şi trei (Minei) 


La Vecernie 


La Doamne strigat-am..., Stihirile pe 6, ale praznicului 3 şi ale sfântului 3. 

Stihirile praznicului, glasul al 6-lea: 

Podobie: A treia zi ai înviat... 

De graiurile cinstitului Gavriil, aducându-ne aminte strigăm ţie: Bucură-te, curată; 
ci ca o cinstită prea curată şi Maică a Domnului, mutându-te către Dânsul, fă adu- 
cere aminte pentru cei ce te cântă pe tine. 

Nemărginită înţelepciunea lui Dumnezeu, şi-a zidit întru Duhul Sfânt mai presus 
de minte, casa Sa dintru tine Născătoare de Dumnezeu, şi acum pe tine prea lău- 
dată, te-a mutat întru lăcașurile cele fără de materie. 

Rugător alerg acum către tine, Maica Dumnezeului tuturor, ca să mă mântuieşti de 
toate felurile de ispite. Ci o de Dumnezeu Născătoare, cu Fiul tău fiind împreună, 


neamul creştinilor păzeşte-l. 


Alte Stihiri ale sfântului, glasul 1: 

Podobie: Prea lăudaţilor mucenici... 


Pildă de bărbăţie arătându-te, ai îndemnat mulţimea a intra la locul cel de muce- 
nicie, ca un voievod mergându-i înainte, Andreie purtătorule de chinuri, prea feri- 
cite. lar credincioşilor totdeauna le izvorăşti apele tămăduirilor, din ceruri primind 
darul. 


Arătându-te numit cu numirea bărbăției, bărbăteşte ai făcut vitejie împleticindu-te 
cu vrăjmaşul, şi ca pe un alt faraon l-ai pierdut, vrednicule de minune înecându-l 
cu toată oastea lui, în râurile sângiurilor tale; şi acum te roagă, să dăruiască sufle- 
telor noastre, pace şi mare milă. 


Imbrăcându-te cu Crucea ca cu o armă nebiruită, cu credinţa ca cu o pavăză şi 
platoşă te-ai îmbrăcat, prea înfricoşat te-ai arătat potrivnicilor, înfrângând taberele 
lor. Pentru aceasta roagă-te să se dăruiască sufletelor noastre pace şi mare milă. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 4-lea 


Când te-ai dus Născătoare de Dumnezeu Fecioară, la Cel ce S-a născut din tine 
negrăit, fost-au de faţă Iacov fratele lui Dumnezeu, şi întâiul ierarh, şi Petru căpe- 
tenia cea mai cinstită, şi vârful cuvântătorilor de Dumnezeu, şi toată dumnezeiasca 
adunare a apostolilor, cu adevărate învățături, lăudând dumnezeiască şi înfricoşată 
taina rânduielii lui Hristos Dumnezeu; şi îngropând trupul tău cel de viaţă înce- 
pător şi de Dumnezeu primitor, s-au bucurat prea lăudată. Şi de sus prea sfintele şi 
mai-marile puteri îngereşti de minune spăimântându-se, privind unii la alţii ziceau: 
Ridicaţi porțile voastre, şi primiţi pe ceea ce a născut pe Făcătorul Cerului şi al 
pământului, şi cu slavoslovii să lăudăm, cinstit şi sfânt trupul cel ce a încăput pe 
Cel nevăzut de noi şi Domnul. Pentru aceasta şi noi pomenirea ta prăznuind, stri- 
găm către tine prea lăudată: Înalţă cornul creştinilor, şi izbăveşte sufletele noastre. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Porţile cerurilor deschideţi-vă, că iată Maica Celui Preaînalt, prea curata Fecioară, 
murind vine. 

Stih: Scoală-te Doamne întru odihna Ta, Tu şi sicriul sfinţiei Tale. 


Adunatu-s-a ceata ucenicilor de la marginile lumii, cu prea slăvire, ca să îngroape 
trupul tău cel dumnezeiesc şi nestricăcios. 


Stih: Juratu-s-a Domnul lui David cu adeverinţă, şi nu Se va lepăda de dânsa. 


Cetate noule Sioane bucură-te, Impăratul tău a venit întru slava chipului celui 
dumnezeiesc şi omenesc, pe care fără materie l-a închipuit. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 5-lea 


Veniţi adunarea iubitorilor de praznic, veniți să împreunăm ceata, veniţi să încu- 
nunăm Biserica cu cântări, întru Adormirea cortului lui Dumnezeu; că astăzi Cerul 
îşi desface sânurile primind pe ceea ce a născut pe Cel neîncăput de toate; şi pă- 
mântul cel ce dă izvor de viaţă şi binecuvântare, se împodobeşte cu bună frumu- 
seţe. Îngerii se împreună ceată cu apostolii, cu frică privind la ceea ce a născut pe 
Începătorul vieţii, mutându-se ea din viaţă în viaţă. Toţi să ne închinăm ei rugân- 
du-ne, împărtăşirea cea de un neam, nu o uita Stăpână, a celor ce prăznuiesc cu cre- 
dinţă prea sfântă adormirea ta. 


Tropar, glasul al 5-lea: Mărirea cea pământească ai lăsat şi cereasca Împărăţie ai 
moştenit, sângele picându-ţi, ca cu o cunună de piatră nestricată, prea minunat te-ai 
împodobit şi către Hristos ai venit cu sobor răbdător de patimi, cu ceata îngerilor în 
Lumina cea neînserată, şi pe Hristos soarele cel neapus ai aflat Sfinte Andreie stra- 
tilate, căruia roagă-te pururea cu cei împreună cu tine purtători de chinuri, să mân- 
tuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, al 
praznicului 


La Utrenie 


La Dumnezeu este Domnul... Troparul praznicului de două ori. Slavă..., al sfântu- 
lui, ŞI acum..., iar al praznicului. 


După întâia Catismă. Sedealna, glasul al 4-lea: 

Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logo- 
dnicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Văzând cu adevărat Oştile îngereşti mutarea ta, prea curată Maica lui Dumnezeu, 
binecuvântată cu totul lăudată Preasfântă, având voia Celui ce S-a născut din tine, a 
adunat ceata ucenicilor, şi cu veselie a adus în Rai cinstit trupul tău, lăudând pe 
Hristos, Dătătorul de viaţă, cel ce este în veci. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
iar aceasta 


După a doua Catismă, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


În mâinile Celui ce S-a făcut Om din tine pentru noi, puindu-ţi sufletul, ca întru 
ale Făcătorului tău şi Dumnezeu, la veselia cea nestricăcioasă te-ai mutat. Pentru 
aceasta cu cinste te fericim pe tine una cea curată şi neîntinată; şi Născătoare de 
Dumnezeu după adevăr toţi mărturisindu-te, strigăm: roagă pe Hristos la care te-ai 
mutat, să mântuiască sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
iarăşi aceasta 


Canoanele al praznicului cel de al doilea cu Irmosul pe 8 şi al sfântului pe 4. 


Canonul Sfântului 


facere a lui losif 


Cântarea 1 


Irmos: Adâncul Mărui Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 

Vrând eu ca să laud sfințită prăznuirea ta, luminează sufletul meu, cu razele cele 
luminătoare ale Duhului, şi goneşte negura necunoştinţei mărite mucenice. 


Prin putere dumnezeiască călcând pe vicleanul, şi biruitor făcându-te mucenice, 
prea arătat cu minte vitejească te-ai îmbogăţit de strălucirea mucenicilor fericite 
Andreie, cel cu nume mare. 

Slavă Tatălui şi Fiului şi Sfântului Duh. 

Omorând cugetele cele pământeşti mucenice mult-pătimitorule, cu bărbăție ai 
urmat, Cuvântului, celui ce pentru tine S-a omorât, şi întru viaţă nestricăcioasă, te- 
al mutat prin moarte. 

Şi acum şi pururea şi în vecii vecilor. Amin (a Născătoarei de Dumnezeu) 

Cela ce cu adevărat pentru prea covârşirea bunătăţii, S-a îmbrăcat cu trup dintru 
tine Preacurată, spre mântuirea tuturor credincioşilor, Se cunoaşte îndoit la fire 
Dumnezeu împreună şi Om. 

Cântarea a 3-a 


Irmos: Se veseleşte de Tinc... 


Cu vetrela crucii trecând luciul ispitelor, mărite, în râurile sângiurilor tale ai afun- 
dat pe vrăjmaşi. 


Făcându-te mai înalt decât smintelile vicleanului, şi decât măiestriile cele de acolo, 
ca un biruitor prea ales te-ai prea mărit mucenice. 


Slavă Tatălui şi Fiului şi Sfântului Duh. 


Infrumuseţându-te cu cunună bine încuviinţată, mucenice, cu prea aleşii mucenici 
cu bucurie stai totdeauna înaintea lui Hristos. 


Şi acum şi pururea şi în vecii vecilor. Amin (a Născătoarei de Dumnezeu) 


Născut-ai Stăpână Fecioară Mireasă dumnezeiască pe Domnul tuturor, care mân- 
tuieşte pe oameni de tirania vrăjmaşului. 

Irmosul: Se veseleşte de Tine Biserica Ta, Hristoase, strigând: Tu eşti puterea mea 
Doamne, şi scăparea şi întărirea. 


Condacul sfântului, glasul al 2-lea: 


Podobie: Întru rugăciuni stând înaintea Domnului ca o stea mergătoare înaintea 
soarelui, şi dorita vistieria Împărăției văzând, de negrăită bucurie te-ai umplut în 
vecii cei fără sfârşit la Împăratul cel fără moarte, şi cu îngerii laudă neîncetată cân- 
ți, Andreie stratilate; cu care roagă-te neîncetat pentru noi toți. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Cu bărbăţie întărindu-te la suflet mucenice, îndrăzneala cea neputernică a vrăjma- 
şului ai pierdut, şi bucurându-te ai pătimit, şi lui Dumnezeu bine ai plăcut Pentru 
aceasta toţi prea sfântă pomenirea ta o prăznuim, întru bucuria inimii Andreie prea 
fericite. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Glasul şi Podobia, aceleaşi: 


Ceata cea dumnezeiască a apostolilor, s-a adunat să te îngroape pe tine, prea cin- 
stită Născătoare de Dumnezeu, prea curată, cu care şi Cetele îngerilor, au cântat 
mutarea ta, strigând prea lăudată, cu care şi noi cu dragoste prăznuim curată, laudă 
ție aducând, cu glasuri de cântări credincioşii şi strigăm: Bucură-te, folositoarea 
celor ce pururea te cinstesc pe tine. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptății, a stat 
întru a sa rânduială precum se cuvine, grăind: Slavă puterii Tale, Doamne. 

Ca pe un zid prea tare Biserica agonisindu-te pe tine, prea înțelepte, de asuprelile 
cele potrivnice ale vrăjmaşilor neclătită se păzeşte strigând: Slavă puterii Tale, 
Doamne. 

Cu pildele cele dumnezeieşti ca un voievod, întărind ceata mucenicilor, o ai plecat 
să nu-şi părtinească nicicum trupul până a se strica, fiind stricăcios, fericite An- 
dreie. 


Intr-armându-te cu bărbăţia ca cu un paloş, şi cu cinstita cruce ca cu o sabie cu 
două ascuţituri, fericite Andreie, ca un prea viteaz voievod ai pierdut pe vrăjmaşi. 


Slavă Tatălui şi Fiului şi Sfântului Duh. 

Pe tine te lăudăm cel ce eşti apărător credinţei, ca pe un nebiruit pătimitor, şi părtaş 
strălucirii celei cereşti, şi izvor cel ce izvorăşti apele nemuririi, celor ce au tre- 
buinţă. 

Şi acum şi pururea şi în vecii vecilor. Amin (a Născătoarei de Dumnezeu) 


Toate limbile omeneşti te lăudă pe tine, lauda mucenicilor şi mântuirea credin- 
cioşilor, căci ai născut pe Dumnezeu, rămânând Fecioară neîntinată prea curată. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă pe Tine cu credinţă. 


Numit fiind cu numele bărbăţiei celei adevărate, ai gonit pe vrăjmaşii tăi, şi până în 
sfârşit i-ai prăpădit fericite Andreie. 


Îmbogăţindu-te cu mântuitor darul Duhului, pururea izvorăşti credincioşilor apele 
tămăduirilor, prea lăudate Andreie. 


Slavă Tatălui şi Fiului şi Sfântului Duh. 


In tot pământul a alergat mărirea minunilor tale, şi lumina cinstitei mucenicii prin 
dumnezeiescul dar, de Dumnezeu insuflate. 


Şi acum şi pururea şi în vecii vecilor. Amin (a Născătoarei de Dumnezeu) 

Născând tu pe Cel ce S-a rănit cu sulița, săbiile vrăjmaşului acum până în sfârşit au 
lipsit Născătoare de Dumnezeu şi din nou a zidit lumea. 


Cântarea a 6-a 

Irmos: Jertfi-voi Ție cu glas de laudă... 

Prin durerile tale, mucenice, ai sfărâmat boldurile vicleanului, și bucurându-te te-ai 
mutat către slava cea fără de durere Andreie, voievodule al cinstitei cetei celei mu- 


ceniceşti. 


Prin prea puţine sângiuri arătat ai primit schimb strălucirea cea veşnică, şi bucuria 
care nu se sfârşeşte niciodată, şi cununi cereşti şi slava cea neînserată. 


Slavă Tatălui şi Fiului şi Sfântului Duh. 

Tabără înmulțită cu numărul împreună ai pătimit mucenice, şi în Cetele îngerilor 
te-ai numărat, fericite şi împreună cu îngerii după vrednicie, stai cu veselie înaintea 
Stăpânului tuturor. 

Şi acum şi pururea şi în vecii vecilor. Amin (a Născătoarei de Dumnezeu) 

Pe Cel împreună fără de început cu Tatăl negrăit L-ai născut, care s-a asemănat 
oamenilor mai presus de minte şi de cuvânt Născătoare de Dumnezeu. Pe care roa- 
gă-L să mântuiască de primejdii pe robii tăi. 

Irmosul: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curățindu-se, cu sângele cel curs prin milostivire din coasta Ta. 
Condacul şi Icosul praznicului. 


Sinaxar 


Intru această lună, în ziua a nouăsprezecea, pomenirea Sfântului marelui muce- 
nic Andrei stratilatul şi a celor ce s-au săvârşit dimpreună cu dânsul două mii 
cinci Sute nouăzeci şi trei de ostaşi (2593). 


Stih: Andreie stratilat fiind cu adevărat, 
Tăierea capului bărbăteşte ai răbdat. 
Mulțimea mucenicilor tăindu-se lac de sângiuri au vărsat, 

Pentru tine cel ce iezerele apelor ai aşezat. 
Andrei întru a nouăsprezecea zi, 
Prin tăierea grumazului luminat se săvârşi. 


Acesta a fost în zilele păgânului Maximian, oştindu-se spre părțile Răsăritului, tri- 
mis fiind şi cu alte oşti de Antioh cel ce era voievod peste toată puterea, împotriva 
puterii perşilor, care intrase în hotarele romanilor, şi le strica ţara. Deci el chemând 
pe Hristos întru ajutor, şi înduplecând şi pe tovarăşii lui ca să-i fie întru ajutor, în- 
frânseră pe perşi şi astfel biruind pe vrăjmaşi, a întors pe tovarăşii lui spre credinţa 
în Hristos. 


Apoi fiind pârât el cu ai lui către Antioh, îl aduse înaintea lui ca pe un vinovat; şi îl 
întinseră pe un pat de fier ars; iar ostaşilor ce erau cu dânsul, le-a băgat mâinile în 
cătuşe. 


După aceea rândui Antioh alți o mie de ostaşi să-i scoată din hotarele ţării. Deci şi 
pe aceştia învățându-i sfântul, îi întoarse spre credinţa în Hristos; şi dacă înţelese 
Antioh, goni şi pe aceştia, şi pe ostaşii dimpreună cu sfântul, şi porunci de le tăiară 
capetele cu sabia. 


Tot în această zi, pomenirea Sfinţilor mucenici; Timotei, Agapie şi Tecla, 


Stih: Cuptorul cu foc, căţuie în mijloc are, 

Şi aromate pe Timotei cu bun miros foarte mare. 
Agapie muşcătura fiarei a răbdat, 

Și fiara de suflet muşcătoare la inimă s-a muşcat 

Mie îmi este Vizia patrie, iar Tecla numire. 

Locul Gazei privelişte, iar nevoinţa a fiarelor muşcare. 


Slăvitul mucenic Timotei era cu neamul din Palestina, şi fiind desăvârşit şi la viață 
şi la cuvânt, se făcu învăţător Ortodoxiei. Deci fiind prins, şi stând de faţă la Gaza, 
înaintea domnului Urban, şi întrebându-se şi spunând că este din partea creştinilor, 
şi arătând cu de Dumnezeu grăitoare cuvinte cea de oameni iubire a lui Dumnezeu, 
şi orânduială şi întruparea lui Hristos cea pentru noi, a fost bătut rău şi muncit cu 
tot felul de munci, şi nicidecum întorcându-se, a fost băgat în foc, unde îşi primi 
sfârşitul. 


Şi într-aceiaşi cetate, Agapie şi Tecla Vizianca, dându-li-se strânsoare cu munci, şi 
tot ţinându-se de credinţa lui Hristos, au fost daţi la fiare, şi-şi luară printr-însele 
cununa muceniciei. 

Tot în această zi, pomenirea Sfinţilor mucenici; Eutihian ostaşul şi a lui Stra- 
tighie, prin foc s-au săvârşit. 


Stih: Eutihian arzându-se în foc, judecă mare, 
Norocire pe arderea, şi mică pe pătimire. 

Stratighie pe Hristos ca pe o armă având. 

Se ostăşea şi asupra cuptorului cu foc ce era flăcărând. 


Tot în această zi, cuviosul Teofan cel nou şi făcătorul de minuni, care a sihăstrit 
în muntele Nausei, din Macedonia, ale căruia şi moaştele acum se află întru 
acelaşi munte Nausa, cu pace S-a săvârşit. 


Stih: Teofan luminând mai-nainte cu bunătăţile, 
Acum străluceşte în Nausa cu moaştele. 


Cu ale lor sfinte rugăciuni, Doamne, miluieşte-ne, şi ne mântuieşte pe noi, Amin. 
Cântarea a 7-a 

Irmos: În cuptor tinerii lui Israel, ca într-o topitoare, cu podoaba dreptei credinţe 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 

Prin curgerile sângiurilor ai făcut să izvorască izvor tuturor cu adevărat, vindecând 
toată boala şi durerile celor ce vin către tine cu neîndoită credinţă, mucenice de 
Dumnezeu insuflate. 

Moştenind prin sânge viaţa cea neîmbătrânitoare, tot Sfântul Sinod l-ai adus Prea- 
sfântului Cuvânt, înțelepte mucenice, cu care roagă-te pentru noi lui Hristos Dum- 
nezeul nostru. 

Slavă Tatălui şi Fiului şi Sfântului Duh. 

Cu dumnezeiesc pârâul sângiurilor tale mucenice ţi-ai roşit porfira şi cu dânsa îm- 
podobindu-te, împărăţeşti acum împreună cu Impăratul tuturor, înfrumuseţându-te 


cu cununa biruinţei. 


Şi acum şi pururea şi în vecii vecilor. Amin (a Născătoarei de Dumnezeu) 

Fecioară ceea ce prin dumnezeiască naşterea ta cea mai presus de fire, arătat ai în- 
dumnezeit pe oameni, ca una ce negrăit pe Dumnezeu l-ai întrupat pruncă. Bine- 
cuvântată eşti tu între femei, prea curată Stăpână. 

Cântarea a 8-a 

Irmos: Mâinile întinzându-şi... 

Cu luptele tale cele tari, mărite, ai oprit năvălirile leilor celor sălbatici şi cu dumne- 
zeiască putere, ai smerit trufia cea nedumnezeiască a tiranilor; şi biruitor sus în ce- 
ruri ai alergat strigând: Binecuvântaţi toate lucrurile Domnului pe Domnul. 
Luptându-te prea ales şi săvârşind lupta ta prin tăierea sabiei, te-ai învrednicit a ve- 
dea strălucirile sfinților, şi întru bucurie a locui, şi acum cu veselie strigi: Binecu- 
vântaţi toate lucrurile Domnului pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

La dumnezeiască Biserica dumnezeiescului mucenic alergând, luăm lumină puru- 
rea, atingându-ne de dumnezeiască racla moaştelor lui, primind dar dătător de sfin- 
ţenie, şi strigând: Binecuvântaţi toate lucrurile Domnului pe Domul. 

Şi acum şi pururea şi în vecii vecilor. Amin (a Născătoarei de Dumnezeu) 
Preasfântă Fecioară, care negrăit ai născut pe Preasfântul Dumnezeu, pe care sfinții 
mucenici, în privelişte L-au mărturisit, trimite sfințire şi luminare noroadelor celor 
ce strigă: Toate lucrurile binecuvântaţi pe Domnul. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat şi 
puterea focului au stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile Domnului, pe Domnul. 


Cântarea a 9-a 


Irmos: Hristos, Piatra cea netăiată... 

lată pomenirea cea purtătoare de lumină a purtătorului de chinuri, celui cu raze 
luminoase, a strălucit risipind întunericul dracilor; iar pe cei credincioşi luminân- 
du-i. Pe aceasta dar cu strălucire să o săvârşim, după vrednicie mărindu-l pe dân- 
sul. 


Arătatu-te-ai ca un soare mare, mucenice Andreie în mijlocul pătimitorilor celor 
dimpreună, povăţuindu-i pe dânşii cu cuvântul tău, către Lumina cea neînserată a 
strălucirii celei cereşti, cu care cu credinţă pe tine te fericim. 


Pe tine care cu luminarea minunilor luminezi toată făptura, pe tine cel neplecat 
purtătorule de cunună, care te-ai făcut stâlp Bisericii şi întărire credincioşilor, te 
fericim mucenice Andreie. 


Slavă Tatălui şi Fiului şi Sfântului Duh. 


Inflorit-ai în mijlocul grădinii purtătorilor de chinuri, ca un trandafir, purtând tai- 
nică bună mireasmă, şi înmiresmezi plinirea credincioşilor, şi înşelăciunea cea stri- 
cată cu dumnezeiescul dar o goneşti, prea înțelepte. 


Şi acum şi pururea şi în vecii vecilor. Amin (a Născătoarei de Dumnezeu) 


Purtând în braţe pe Hristos, cel ce poartă toate cu voirea, pe Acesta roagă-L Stă- 
până, ca să mă mântuiască din mâna celui străin, pe mine cela ce cu dreaptă cre- 
dinţă, neîncetat te slăvesc pe tine. 


Irmosul: Hristos, Piatra cea netăiată de mână, cea din marginea unghiului; din tine 
muntele cel netăiat Fecioară, S-a tăiat, adunând firile cele osebite. Pentru aceasta 
veselindu-ne, pe tine Născătoare de Dumnezeu te slăvim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Andrei prea lăudatul, voievodul şi mucenicul, cu dumnezeiescul darul crucii, în- 
drăzneala tiranilor a surpat, şi cununa slavei a luat. Şi cu acesta străluceşte îm- 
preună şi ceata mucenicilor cea dumnezeiască, tabăra cea purtătoare de biruinţă, 

împreunată într-armarea cea neruptă şi nebiruită, a căror pomenire luminat prăz- 
nuindu-o, lăudăm pe Hristos. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Apostoli de la margini, adunându-vă aicea, în satul Ghetsimani, îngropaţi trupul 
meu şi Tu, Fiule şi Dumnezeul meu, primeşte duhul meu. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


O tainele tale curată, cele mai presus de fire; căci ca o Maică a lui Dumnezeu, lu- 
minat purcezi acuma către Dânsul, Născătoare de Dumnezeu. 


Stih: Scoală-te Doamne întru odihna Ta, Tu şi sicriul sfințirii Tale. 


Mormântul prea curatei şi Născătoarei de Dumnezeu, este scară către Cer, înălţând 
pe cei ce laudă dumnezeiască adormirea ei. 


Stih: Juratu-s-a Domnul lui David cu adeverinţă şi nu Se va lepăda de dânsa. 


Când te-ai mutat către Cel născut din tine, împreună au venit apostolii în nori, ca să 
îngroape trupul tău, Fecioară. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
asemenea 


Toţi pământenii, cu osârdie dimpreună să alergăm cu cei fără de trupuri, să îngro- 
păm pe Ceea ce a născut, pe Făcătorul zidirii. 


Și cealaltă slujbă a Utreniei. 


La Liturghie 


Ar De Dr dr dr dr Dr dr d Dr Dr dr dr de de dr dr A de dr dr A A 


Xp XP XP IP 5 3 2 2 e IP 5 3 E E 0 E IP 3 IE IE XXX 


Je De De De De Dr De e De De de De Dr Dr De De De De e de de de Ar A d 


Fericirile praznicului, Cântarea a 5-a, a Canoanelor amândouă, cu Irmosul pe 6. 
Prochimen, glasul al 4-lea: Sfinților care sunt pe pământul Lui... Stih: Mai-nainte, 
vedeam pe Domnul înaintea mea... Apostolul către Efeseni: Fraţilor, întăriți-vă 
întru Domnul..., Aliluia, glasul al 4-lea: Strigat-au drepţii... Stih: Multe sunt 
scârbele drepţilor... Evanghelia de la Luca: Zis-a Domnul ucenicilor Săi, păziți-vă 
de oameni. Chinonicul: Bucuraţi-vă, drepţilor întru Domnul... 

Canon de rugăciune către Sfântul mucenic Andrei Stratilat 


Canon de rugăciune la Sfântul mucenic Andrei Stratilat -19 august - slujitor Dani: 
https://www.youtube.com/watch?vy=rsS-aLIyGIY &t=17s 


2 oo 


Troparul Sfântului mucenic Andrei Stratilat, glasul al 5-lea: Mărirea cea pămân- 
tească ai lăsat şi Cereasca Împărăţie ai moştenit; sângele picurându-ţi, ca şi cu o 
cunună de piatră nestricată, prea minunat te-ai împodobit; şi către Hristos ai venit 
cu sobor răbdător de patimi, cu ceata îngerilor în Lumina cea neînserată; şi pe 
Hristos, Soarele cel Neapus, ai aflat, Sfinte Andrei Stratilat. Aceluia roagă-te puru- 
rea, cu cei împreună cu tine purtători de chinuri, să mântuiască sufletele noastre. 


Cântarea 1 


Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a biruit. 


Stih: Sfinte mucenice Andrei, roagă-te lui Dumnezeu pentru noi. 


Vrând eu să laud sfințită prăznuirea ta, luminează sufletul meu cu razele cele 
luminătoare ale Duhului şi goneşte negura necunoştinţei, mărite mucenice. 

Stih: Sfinte mucenice Andrei, roagă-te lui Dumnezeu pentru noi. 

Prin putere dumnezeiască călcând pe vicleanul şi biruitor făcându-te, mucenice, 
prea lămurit cu minte vitejească te-ai îmbogățit de strălucirea mucenicilor, fericite 
mucenice Andrei, cel cu nume mare. 

Slavă Tatălui şi Fiului şi Sfântului Duh. 

Omorând cugetele cele pământeşti, mucenice mult pătimitorule, cu bărbăţie ai 
urmat Cuvântului, celui ce pentru tine a fost omorât şi la viaţa cea nestricăciosă te- 
al mutat prin moarte. 

Şi acum şi pururea şi în vecii vecilor. Amin (a Născătoarei). 

Cel ce cu adevărat, pentru săvârşirea bunătăţii, S-a îmbrăcat cu Trup din tine, Prea- 
curată, spre mântuirea tuturor credincioşilor, se cunoaşte îndoit la Fire Dumnezeu 
împreună şi Om. 

Cântarea a 3-a 

Irmos: Se veseleşte de Tine... 


Stih: Sfinte mucenice Andrei, roagă-te lui Dumnezeu pentru noi. 


Cu vetreala Crucii trecând luciul ispitelor, mărite, în râurile sângiuirilor tale ai 
afundat pe vrăjmaşi. 


Stih: Sfinte mucenice Andrei, roagă-te lui Dumnezeu pentru noi. 


Făcându-te mai înalt decât smintelile vicleanului şi decât măiestriile cele de acolo, 
ca un biruitor prea ales ai fost prea mărit, mucenice. 


Slavă Tatălui şi Fiului şi Sfântului Duh. 


Infrumuseţându-te cu cunună bine încuviinţată, mucenice, cu prea aleşii mucenici 
cu bucurie stai totdeauna înaintea lui Hristos. 


Şi acum şi pururea şi în vecii vecilor. Amin (a Născătoarei). 

Născut-ai, Stăpână Fecioară, Mireasă dumnezeiască, pe Domnul tuturor, care mân- 
tuieşte pe oameni de tirania vrăjmaşului. 


Irmosul: Se veseleşte de Tine Biserica Ta, Hristoase, grăind: Tu eşti puterea mea, 
Doamne şi Scăparea şi Intărirea. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat în- 
tru a sa rânduială precum se cuvine, grăind: Slavă puterii Tale, Doamne. 


Stih: Sfinte mucenice Andrei, roagă-te lui Dumnezeu pentru noi. 

Ca pe un zid prea tare Biserica agonisindu-te pe tine, prea înțelepte, de asuprelile 
cele potrivnice ale vrăjmaşilor neclintită se păzeşte cântând: Slavă puterii Tale, 
Doamne. 

Stih: Sfinte mucenice Andrei, roagă-te lui Dumnezeu pentru noi. 

Cu pildele cele dumnezeieşti ca un voievod, întărind ceata mucenicilor, ai plecat-o 
să nu-şi părtinească nicidecum trupul până nu se va strica, fiind stricăcios, fericite 
Andrei. 


Stih: Sfinte mucenice Andrei, roagă-te lui Dumnezeu pentru noi. 


Intr-armându-te cu bărbăţia ca şi cu un paloş şi cu cinstita Cruce ca şi cu o sabie cu 
două ascuţişuri, fericite Andrei, ca un viteaz voievod ai pierdut pe vrăjmaşi. 


Slavă Tatălui şi Fiului şi Sfântului Duh. 

Pe tine te lăudăm cel ce eşti apărător al credinţei, ca pe un nebiruit pătimitor şi 
părtaş al strălucirii celei cereşti şi izvor ce izvorăşti apele nemuririi celor ce au 
trebuinţă de ele. 


Şi acum şi pururea şi în vecii vecilor. Amin (a Născătoarei). 


Toate limbile omeneşti te laudă pe tine, lauda mucenicilor şi mântuirea credin- 
cioşilor, căci ai născut pe Dumnezeu, rămânând Fecioară neîntinată, prea curată. 


Cântarea a 5-a 

Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei, pe cei ce Te laudă pe Tine cu credinţă. 


Stih: Sfinte mucenice Andrei, roagă-te lui Dumnezeu pentru noi. 


Numit fiind cu numele bărbăției celei adevărate, ai gonit pe vrăjmaşii tăi; şi până în 
sfârşit 1-ai prăpădit, fericite Andrei. 


Stih: Sfinte mucenice Andrei, roagă-te lui Dumnezeu pentru noi. 


Îmbogăţindu-te cu mântuitor darul Duhului, pururea izvorăşti credincioşilor apele 
tămăduirilor, prea lăudate Andrei. 


Slavă Tatălui şi Fiului şi Sfântului Duh. 


In tot pământul s-a răspândit mărirea minunilor tale şi lumina cinstitei mucenicii 
prin dumnezeiescul dar, de Dumnezeu însuflate. 


Şi acum şi pururea şi în vecii vecilor. Amin (a Născătoarei). 


Născând tu pe Cel ce a fost rănit cu sulița, săbiile vrăjmaşului de acum până la 
sfârşit au lhpsit; Născătoare de Dumnezeu, Acela din nou a zidit lumea. 


Cântarea a 6-a 

Irmos: Jertfi-voi ie cu glas de laudă... 

Stih: Sfinte mucenice Andrei, roagă-te lui Dumnezeu pentru noi. 

Prin durerile tale, mucenice, ai sfărâmat boldurile celui viclean. Şi bucurându-te, 
te-ai mutat către slava cea fără de durere, Sfinte mucenice Andrei, voievodule al 
cinstitei cete muceniceşti. 


Stih: Sfinte mucenice Andrei, roagă-te lui Dumnezeu pentru noi. 


Prin prea puţine sângiuiri lămurit ai primit în schimb strălucirea cea veşnică şi 
bucuria care nu se sfârşeşte niciodată, cu cununile cereşti şi slava cea neînserată. 


Slavă Tatălui şi Fiului şi Sfântului Duh. 

Tabără înmulțită cu numărul împreună ai pătimit, mucenice şi în cetele îngerilor te- 
ai numărat, fericite. Şi acum împreună cu îngerii, după vrednicie, stai cu veselie 
înaintea Stăpânului tuturor. 


Şi acum şi pururea şi în vecii vecilor. Amin (a Născătoarei). 


Pe Cel împreună fără de început cu Tatăl în chip de negrăit L-ai născut, care S-a 
asemănat oamenilor în chip mai presus de minte şi de Cuvânt, Născătoare de 
Dumnezeu. Pe Acela roagă-L să mântuiască de primejdii pe robii tăi. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se, cu sângele cel curs prin milostivire din coasta Ta. 


Condac, glasul al 2-lea: În rugăciuni stând înaintea Domnului, ca o stea mer- 
gătoare înaintea soarelui şi dorită vistierie a Împărăției văzând, de negrăită bucurie 
te-ai umplut în vecii cei fără sfârşit la Împăratul Cel fără de moarte; şi acolo cu în- 
gerii laudă neîncetată cânţi, Sfinte Andrei Stratilat. Cu aceia împreună roagă-te ne- 
încetat pentru noi toţi. 


Cântarea a 7-a 

Irmos: În cuptor tinerii lui Israel, ca într-o topitoare, cu podoaba dreptei credinţe 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudați-L şi-L prea înălţaţi întru toți vecii. 

Stih: Sfinte mucenice Andrei, roagă-te lui Dumnezeu pentru noi. 

Prin curgerile sângiuirilor ai făcut să izvorască izvor cu adevărat tuturor, vindecând 
toată boala şi durerile celor ce vin către tine cu dreaptă credință, mucenice de 
Dumnezeu insuflate. 

Stih: Sfinte mucenice Andrei, roagă-te lui Dumnezeu pentru noi. 

Moştenind prin sânge Viaţa cea neîmbătrânitoare, tot Sfântul Sinod l-ai adus 
Preasfântului Cuvânt, înțelepte mucenice, cu care roagă-te pentru noi lui Hristos 


Dumnezeul nostru. 


Slavă Tatălui şi Fiului şi Sfântului Duh. 

Cu dumnezeiesc pârâul sângiuirilor tale, mucenice, ţi-ai înroşit porfira şi cu dânsa 
împodobindu-te, împărăţeşti acum împreună cu Impăratul tuturor, înfrumuseţându- 
te cu cununa biruinţei. 

Şi acum şi pururea şi în vecii vecilor. Amin (a Născătoarei). 

Fecioară, ceea ce prin dumnezeiască naşterea ta cea mai presus de fire, arătat ai 
îndumnezeit pe oameni, ca Singura care în chip de negrăit pe Dumnezeu L-ai 
Intrupat, Pruncă, Binecuvântată eşti tu între femei, prea curată Stăpână. 

Cântarea a 8-a 

Irmos: Mâinile întinzându-şi... 

Stih: Sfinte mucenice Andrei, roagă-te lui Dumnezeu pentru noi. 

Cu luptele tale cele tari, mărite, ai oprit năvălinile leilor celor sălbatici şi cu dumne- 
zeiască Putere, ai smerit trufia cea necredincioasă a tiranilor. Şi biruitor sus la 
ceruri ai alergat, cântând: Binecuvântaţi, toate lucrurile Domnului, pe Domnul. 
Stih: Sfinte mucenice Andrei, roagă-te lui Dumnezeu pentru noi. 

Luptându-te prea ales şi săvârşind lupta ta prin tăierea săbiei, te-ai învrednicit a 
vedea strălucirile sfinţilor şi întru bucurie a locui şi acum cu veselie cânţi: Bine- 
cuvântaţi, toate lucrurile Domnului, pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

La dumnezeiască biserica dumnezeiescului mucenic alergând, luăm lumină pu- 
rurea, atingându-ne de dumnezeiască racla moaştelor lui, primind dar dătător de 
sfinţenie şi cântând: Binecuvântaţi, toate lucrurile Domnului, pe Domnul. 

Şi acum şi pururea şi în vecii vecilor. Amin (a Născătoarei). 

Preasfântă Fecioară, care în chip de negrăit ai născut pe Preasfântul Dumnezeu, în 
care sfinții mucenici în privelişte L-au mărturisit, trimite sfințire şi luminare 


popoarelor celor ce cântă: toate lucrurile, bine cuvântaţi pe Domnul. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat şi 
puterea focului au stins, cu buna faptă încingându-se, tinerii cei iubitori de dreapta 
credinţă, cântând: Binecuvântaţi, toate lucrurile Domnului, pe Domnul. 

Cântarea a 9-a 

Irmos: Hristos, Piatra cea netăiată... 

Stih: Sfinte mucenice Andrei, roagă-te lui Dumnezeu pentru noi. 

lată pomenirea cea purtătoare de lumină a purtătorului de chinuri, cel cu raze 
luminoase, a strălucit risipind întunericul demonilor, iar pe cei credincioşi lumi- 
nându-i. Pe aceasta, dar, cu strălucire să o săvârşim, după vrednicie mărindu-l pe 
dânsul. 

Stih: Sfinte mucenice Andrei, roagă-te lui Dumnezeu pentru noi. 

Arătatu-te-ai ca un soare mare, Sfinte mucenice Andrei, în mijlocul pătimitorilor 
celor împreună cu tine, povăţuindu-i pe ei cu cuvântul tău, către Lumina cea 
neînserată a strălucirii celei cereşti; cu aceia împreună, cu credinţă, pe tine te 
fericim. 

Stih: Sfinte mucenice Andrei, roagă-te lui Dumnezeu pentru noi. 

Pe tine, care cu luminarea minunilor luminezi toată făptura, pe tine cel neplecat, 
purtătorule de cunună, care te-ai făcut stâlp Bisericii şi întărire credincioşilor, te 
fericim, Sfinte mucenice Andrei. 

Slavă Tatălui şi Fiului şi Sfântului Duh. 

Inflorit-ai în mijlocul grădinii purtătorilor de chinuri, ca un trandafir, purtând 
tainică şi bună mireasmă, pentru plinirea credincioşilor şi înşelăciunea cea stricată 


cu dumnezeiescul dar o goneşti, prea înțelepte. 


Şi acum şi pururea şi în vecii vecilor. Amin (a Născătoarei). 

Purtând în braţe pe Hristos, cel ce poartă toate cu voirea, pe Acesta roagă-L, Stă- 
până, ca să mă mântuiască din mâna celui străin pe mine, cel ce cu dreaptă 
credinţă, neîncetat te măresc pe tine. 


Irmos: Hristos, Piatra cea netăiată de mână, cea din capul unghiului, din tine, 
muntele cel nctăiat, S-a tăiat, Fecioară, adunând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciuni, la Tine cădem, cel ce ai înviat din 
mormânt la Unul Dumnezeul nostru. 


Cu bărbăție întărindu-te la suflet, mucenice, îndrăzneala cea neputernică a vrăjma- 
şului ai pierdut şi bucurându-te, ai pătimit şi lui Dumnezeu ai bineplăcut. Pentru 
aceasta, toți prăznuim prea sfântă pomenirea ta, întru bucuria inimii, Sfinte Andrei, 
prea fericite. 


Sedelna praznicului Adormirii Maicii Domnului, glasul 1: Podobie: Mormântul 
Tău, Mântuitorule, ostaşii străjuindu-l, morți s-au făcut de strălucirea îngerului ce 
s-a arătat, care a vestit femeilor Învierea. Pe Tine Te mărim, Pierzătorul strică- 
ciunii, la Tine cădem, cel ce ai înviat din mormânt la Unul Dumnezeul nostru. 


Ceata cea dumnezeiască a apostolilor s-a adunat să te îngroape pe tine, prea cinstită 
Născătoare de Dumnezeu prea curată, cu care şi cetele îngerilor au cântat mutarea 
ta, grăind prea lăudată. Cu aceia şi noi cu dragoste prăznuim, curată, laudă ţie 
aducând, cu glasuri de cântări credincioşii şi grăim: Bucură-te, folositoarea celor ce 
pururea te cinstesc pe tine. 

Acatistul Sfântului mare mucenic Andrei Stratilat 


Acatistul Sfântului mare mucenic Andrei Stratilat (sfânt militar) - izbăvitorul creş- 
tinilor aflați în situaţii imposibile şi al celor chinuiți de duhurile rele (mai ales 
preoți) - 19 august 


Rugăciuni începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Troparul Sfântului mucenic Andrei Stratilat, glasul al S-lea: Mărirea cea pămân- 
tească ai lăsat şi Cereasca Împărăţie ai moștenit; sângele picurându-ţi, ca și cu o 
cunună de piatră nestricată, prea minunat te-ai împodobit; şi către Hristos ai venit 
cu sobor răbdător de patimi, cu ceata îngerilor în Lumina cea neînserată; şi pe 
Hristos, Soarele cel Neapus, ai aflat, Sfinte Andrei Stratilat. Aceluia roagă-te puru- 
rea, cu cei împreună cu tine purtători de chinuri, să mântuiască sufletele noastre. 


Condacul Sfântului mucenic Andrei Stratilat, glasul al 2-lea: În rugăciuni stând 
înaintea Domnului, ca o stea mergătoare înaintea soarelui şi dorită vistierie a Împă- 
răţiei văzând, de negrăită bucurie te-ai umplut în vecii cei fără sfârşit la Împăratul 
Cel fără de moarte; şi acolo cu îngerii laudă neîncetată cânți, Sfinte Andrei Stra- 
tilat. Cu aceia împreună roagă-te neîncetat pentru noi toți. 

&&& 


Condacul 1 

Luminându-te cu razele Duhului Sfânt care a gonit înșelăciunea din mintea ta, ai 
ieșit din negura necunoştiinţei la cunoașterea Dumnezeului celui viu, Sfinte mare 
mucenice Andrei Stratilat. Văzând acum aievea mărirea Împărăției Cereşti, te ru- 
găm să te pleci şi spre rugăciunile noastre, a celor care te cinstim: Bucură-te, Sfin- 
te mucenice Andrei Stratilat, călcând cu putere dumnezeiască peste diavolul vi- 
clean! 


Icosul 1 

Dumnezeu făcătorul Îngerilor a binevoit a sădi în tine sabia Adevărului Său şi 
mânuind tăişul ei ai omorât moartea născându-te din nou la Viaţa veşnică, Sfinte 
mucenice Andrei, iar noi rugătorii tăi te chemăm să ne izbăvești de războiul cel 
greu al ispitelor şi te slăvim: 

Bucură-te, ridicându-te peste smintelile demonilor; 

Bucură-te, cel ce împreună cu Crucea ai trecut peste valurile încercărilor; 
Bucură-te, cel înfrumusețat cu bărbăţia; 

Bucură-te, îmbogăţit cu frumuseţea mucenicilor; 

Bucură-te, puternic conducător de oaste; 

Bucură-te, cel ce ne arăţi că furtuna se biruieşte prin curaj; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 2 

Erai de neam din Siria, Sfinte Andrei şi ai ajuns tribun în oastea voievodului 
Antioh care fusese trimis în țara ta fiindcă era sub stăpânire romană, iar acesta era 
rău din fire şi fierbinte slujitor idolilor, prigonind robii lui Hristos care îşi dădeau 
viaţa pentru EI: Aliluia! 


Icosul 2 

Te-ai arătat ca o floarea parfumată printre spini, sfinte mucenice, căci tu te închinai 
lui Dumnezeu în taină şi deşi erai încă nebotezat aveai credință puternică şi dra- 
goste arzătoare pentru Domnul: 

Bucură-te, că te rugai zii şi noapte; 

Bucură-te, că posteai după rânduială; 

Bucură-te, că te fereai de păcat şi lucrarea diavolească; 

Bucură-te, împlinind cele plăcute lui Dumnezeu; 

Bucură-te, cinstit la inimă şi iubitor de oameni; 

Bucură-te, vrednic rob al lui Hristos; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 

Condacul 3 

Erai printre cei mai buni ostaşi ai lui Antioh, Sfinte Andrei, fiindcă Dumnezeu te 
înzestrase cu mare putere şi biruinţă în războaie şi nimeni nu era ca tine în vitejie şi 
în bărbăţie fiindcă biruiai pe cei potrivnici şi erai cel mai cinstit de către ostaşi din- 
tre conducătorii de cete: Aliluia! 


Icosul 3 

Într-o vreme, au năvălit perşii cu oaste foarte mare asupra părții unde erai tu, sfinte, 
făcând război împotriva lui Antioh care se tulburase tare pentru atacul acesta fără 
de veste, dar Dumnezeu care toate le face spre mântuirea noastră i-a dat gând bun, 
iar noi ne rugăm: 

Bucură-te, că Antioh şi-a amintit de vitejia ta; 

Bucură-te, că ţi-a dat puterea lui ţie în război; 

Bucură-te, că te-a numit Stratilat, adică conducătorul tuturor oștilor; 

Bucură-te, că s-a ferit de a merge el la luptă, şi te-a trimis pe tine; 

Bucură-te, că ţi-a încredinţat cu totul războiul cu perşii; 

Bucură-te, cel trimis de Domnul la lupta cea bună; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 4 

Ai primit această numire nu pentru prea mărirea ta ci pentru slava Numelui lui 
lisus Hristos, voind a ieşi biruitor dând slavă Lui şi de aceea ai ales doar 2593 de 
soldați din armată romană, asemănându-te cu Ghedeon cel de odinioară, ştiind că 
Domnul nu în puterea cailor voiește, nici în puterea cărnii, ci în cei ce se tem de ei 
binevoieşte şi în cei ce nădăjduiesc spre mila Lui: Aliluia! 


Icosul 4 

Alegând ostașii după cum ţi-a insuflat Duhul Sfânt, ai ieşit la luptă împotriva per- 
şilor care năpădiseră ca lăcustele asupra Siriei, fiind cu numărul cu mult peste 
oastea ta, sfinte, iar noi ne închinăm şi ne rugăm: 

Bucură-te, că înainte de luptă le-ai vorbit ostașilor păgâni; 

Bucură-te, că le-ai pus înainte cunoștința unuia Dumnezeu; 

Bucură-te, că le-a zis cum EI este Atotputernic şi înfricoşat întru război; 

Bucură-te, că EI ajută cu tărie robilor Săi; 

Bucură-te, că Dumnezeu toate le poate şi dă ajutor grabnic celor ce strigă Numele 
Lui; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 

Condacul 5 

Grăind tu acestea, Sfinte Andrei, toți ostașii au fost cuprinși de harul lui Dumnezeu 
ce se pogorâse în inimile lor şi chemând în ajutor pe Hristos aţi pornit cu îndrăz- 
neală asupra potrivnicilor: Aliluia! 


Icosul 5 

Făcând luptă mare, oastea cu care erai tu, sfinte, a secerat capetele perșilor precum 
se seceră spicele, şi pentru credința și rugăciunile tale ai primit biruință iar vrăj- 
mașii au fost goniți: 

Bucură-te, că ai primit ajutorul cel nevăzut; 

Bucură-te, că s-au tulburat de frică cetele duşmanilor; 

Bucură-te, că perșii rămași în viaţă au fugit; 

Bucură-te, că toți ostaşi tăi s-au minunat de puterea lui Dumnezeu; 

Bucură-te, că toţi au crezut desăvârșit în EI; 

Bucură-te, că mai apoi i-ai învăţat căile care duc la mântuire; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 6 

Intrând cu mare cinste în cetate ca un biruitor al celor pământeşti şi iubitor al celor 
cerești, unul din mai marii ostașilor te-a urât pentru vitejia ta şi te-a pârât la Antioh 
că eşti creștin, spunându-i că ÎL cinsteşti pe Dumnezeu: Aliluia! 


Icosul 6 

Auzind acestea, Antioh s-a tulburat de mânie şi, cercetând dacă este adevărat şi pri- 
mind încredințare, ţi-a cerut prin trimiși să te lepezi de Hristos, ceea ce tu, sfinte, 
nu ai făcut, iar noi pentru curajul tău te cinstim: 

Bucură-te, că te-au dus legat la judecată; 

Bucură-te, că şi acolo L-ai mărturisit pe Dumnezeu; 

Bucură-te, că te-au pus pe un pat de aramă încins; 

Bucură-te, că ai simțit durere la început; 

Bucură-te, că rugându-te, focul şi-a lăsat de îndată puterea; 

Bucură-te, că ai primit grabnic ajutor de la Domnul; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 7 
Fiindcă focul nu te-a vătămat, sfinte mucenice, Antioh a prins și pe alți ostaşi de-ai 
tăi ŞI, pironindu-vă pe niște lemne mâinile şi picioarele cu cuie în patru părți în ch- 

ipul Sfinte Cruci, ai primit această pătimire cu bucurie dorind a-l urma lui Hristos 
Dumnezeu: Aliluia? 


Icosul 7 

Văzând că nu te biruieşte cu chinurile, Antioh te-a aruncat în temniță împreună cu 
ostaşii tăi ca si cum v-ar da vreme să vă sfătuiți spre a vă întoarce la zei, dar el voia 
să-i dea de ştire împăratului care te cunoştea ca bărbat viteaz şi cinstit şi se temea 
să te piardă fără ştirea şi voia lui. 

Bucură-te, că împăratul nu a vrut să te piardă în văzul tuturor; 

Bucură-te, că îi era frică de răscoala soldaților pentru tine; 

Bucură-te, că a poruncit a te lăsa liber; 

Bucură-te, că vicleșug era în vorbele lui; 

Bucură-te, că Antioh a primit poruncă să te ucidă în ascuns; 

Bucură-te, că voiau să te facă vinovat de vreo vină ce nu ţinea de credință; 
Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 8 

Primind Antioh această poruncă, de îndată v-a eliberat din temniţă, Sfinte Andrei, 
şi ţi-a cerut să petreci în dregătoria ta ca şi mai înainte, dar tu fund înștiințat prin 
descoperire de la Duhul Sfânt despre vicleşugul romanilor, te-ai întărit şi I-ai mul- 
țumit lui Dumnezeu: Aliluia! 


Icosul 8 

A1 luat cu tine toţi ostașii care crezuseră în Hristos, 2593 la număr, şi ai plecat în 
mare taină în Tarsul Ciliciei la Petru episcopul cetăţii, ca să primiți toți Sfântul 
Botez căci nici unul dintre voi nu era botezat, şi noi ne rugăm așa: 

Bucură-te, cel ce ne eliberezi din legături; 

Bucură-te, rugându-te fierbinte la Dumnezeu pentru noi; 

Bucură-te, cel ce ridici sabia în numele lui Hristos; 

Bucură-te, cel dăruit cu vitejia minţii şi a inimu; 

Bucură-te, cel ce în Numele Domnului ai primit a dezlega blesteme; 

Bucură-te, arhanghel luptător; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 9 


Aflând Antioh de plecarea voastră, s-a umplut de mânie şi a trimis o scrisoare la 
Seleuc, ighemonul Ciliciei, dându-i împărătească poruncă să vă prindă și să vă tri- 

mită legaţi la el, sau de vă veţi împotrivi să vă ucidă, iar tu sfinte primind vestea 
aceasta de la Duhul Sfânt te-ai bucurat de apropiata ta mucenicie: Aliluia! 


Icosul 9 

Seleuc a pornit de îndată cu armata să te caute, dar tu ştiind că pericolul este 
aproape, ai primit degrabă botezul de la episcopul Petru şi urmând glasului Dom- 
nului care zice: "Când vă vor goni pe voi din cetatea aceasta, fugiți în cealaltă” ai 
plecat la un loc numit Tacsanit. 

Bucură-te, că nu te temeai de moarte; 

Bucură-te, că o doreai pentru Hristos lisus; 

Bucură-te, că ştiai că încă nu venise clipa; 

Bucură-te, că Seleuc gonea după tine prin munţi; 

Bucură-te, că ai ajuns la muntele ce se numește Tauros; 

Bucură-te, că acesta era drumul Crucii tale; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 10 

Sosind la un oarecare loc strâmt care avea dealuri înalte ca zidurile, Sfinte Andrei, 
al ajuns cu oastea ta în faţa unei intrări ca o poartă de cetate şi ai aşteptat ucigașii 
să vină fiindcă acela era locul vestit mai înainte de Dumnezeu că aveai să sfârşeşti 
viaţa pământească şi să o începi pe cea cerească: Aliluia! 


Icosul 10 

Numindu-i pe soldați prietenii şi copii tăi, le-ai spus că a sosit vremea bine primită, 
ziua mântuirii în care să staţi întru dragostea lui Dumnezeu cu un suflet şi cu băr- 
băție, şi mâinile să nu le ridicați împotriva celor ce vă prigonesc ci să strigați către 
EI: "Doamne, lisuse Hristoase, primeşte duhurile robilor Tăi pe care le dăm în 
mâinile Tale”: 

Bucură-te, că ai așteptat moartea ca să învii în Dumnezeu; 

Bucură-te, că ai împlinit porunca Domnului; 

Bucură-te, ascultător ucenic al lui Hristos; 

Bucură-te, biruitorul fricii şi al deznădejdii; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 11 

Te-ai mai rugat, sfinte, pentru toţi cei care vor face pomenirea ta, ca Dumnezeu să 
le împlinească toate cererile cele bune și să le fie ajutor în necazuri și ispite pentru 
ale tale sfinte rugăciuni: Aliluia! 

Icosul 11 

Astfel rugându-te la Dumnezeu, a ajuns şi Seleuc cu oastea lui şi s-a repezit asupra 
voastră ca fiarele iar voi, sfinte, deşi vă puteaţi apăra fiind viteji în războaie, 
urmând voia Domnului ca nişte mieluşei v-aţi dat spre junghiere, iar noi te cinstim: 
Bucură-te, că toţi creştinii v-aţi plecat genunchii; 

Bucură-te, că v-aţi întins grumajii sub sabie; 

Bucură-te, că sângele vostru s-a vărsat în valuri; 

Bucură-te, că v-aţi dus cu sufletele sus, la Dumnezeu; 

Bucură-te, cel ce ai condus turma la Hristos; 

Bucură-te, că ai luptat pentru EI ca un adevărat arhanghel; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 12 

Pe locul muceniciei voastre, sângele s-a vărsat ca apa şi curgea din locul acela ca 
un pârâu, iar pământul a izvorât de îndată un izvor de apă vie şi dătătoare de tă- 
măduiri: Aliluia! 


Icosul 12 

Episcopul Petru și ceilalți preoți din cetatea Ciliciei au văzut toate acestea fiind 
ascunşi după un deal, şi venind la trupurile voastre le-au plâns şi mai apoi au făcut 
slujbă de îngropăciune, şi văzând izvorul ce ieşise acolo, te-au lăudat așa: 
Bucură-te, că unul din preoţi pătimea de multă vreme de un duh necurat; 

Bucură-te, că a băut din apa izvorului şi imediat duhul necurat a fost gonit din el; 
Bucură-te, că toţi cei ce ţi se roagă primesc tămăduire de toate durerile; 

Bucură-te, că ne dai gând bun şi ne scoţi din cele mai grele situații; 

Bucură-te, că ne scoţi din primejdii de moarte; 

Bucură-te, întăritor al credinţei și minunat făcător de minuni; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 13 (de 3 ori) 

Sfinte mucenice Andrei Stratilat, vrednic ostaş al Domnului Hristos, vino cu sabia 
ta de arhanghel şi taie toate legăturile diavolești, izbăveşte-ne de toate ispitele și 
scoate-ne la limanul acestor încercări care ne aduc amărăciune, pagubă şi boală, și 
roagă-te pentru mântuirea noastră lui Dumnezeu: Aliluia! 

Apoi, se zice, din nou: 


Icosul 1 

Dumnezeu făcătorul Îngerilor a binevoit a sădi în tine sabia Adevărului Său și mâ- 
nuind tăișul ei ai omorât moartea născându-te din nou la Viaţa veşnică, Sfinte 
mucenice Andrei, iar noi rugătorii tăi te chemăm să ne izbăvești de războiul cel 
greu al ispitelor şi te slăvim: 

Bucură-te, ridicându-te peste smintelile demonilor; 

Bucură-te, cel ce împreună cu Crucea ai trecut peste valurile încercărilor; 
Bucură-te, cel înfrumusețat cu bărbăţia; 

Bucură-te, îmbogăţit cu frumuseţea mucenicilor; 

Bucură-te, puternic conducător de oaste; 

Bucură-te, cel ce ne arăţi că furtuna se biruieşte prin curaj; 

Bucură-te, Sfinte mucenice Andrei Stratilat, călcând cu putere dumnezeiască pe- 
ste diavolul viclean! 


Condacul 1 

Luminându-te cu razele Duhului Sfânt care a gonit înșelăciunea din mintea ta, ai 
ieșit din negura necunoştiinţei la cunoaşterea Dumnezeului celui viu, Sfinte mare 
mucenice Andrei Stratilat. Văzând acum aievea mărirea Împărăției Cereşti, te ru- 
găm să te pleci şi spre rugăciunile noastre, a celor care te cinstim: Bucură-te, Sfin- 
te mucenice Andrei Stratilat, călcând cu putere dumnezeiască peste diavolul vi- 
clean! 


Apoi, rostim această: 
Rugăciune 


Sfinte mare mucenice Andrei, conducător de oaste pământească şi iscusit luptător 
al Sfintei Treimi, tu ai biruit armata vrăjmașă rugându-te lui Dumnezeu, iar El ţi-a 
trimis harul Lui izbăvitor cu care tu, îmbrăcându-te ca un adevărat creştin, ai mers 
la bătălie precum odinioară David l-a înfruntat pe Goliat, și ai ieşit învingător. 


Acelaşi har te rugăm să mujlocești la Domnul Hristos să ni-l trimită şi nouă, să ne 
dezlege de toată lucrătura diavolească, de vrăji, de blesteme, de magie, de deochi şi 
de toată uneltirea viclenilor demoni. Pune-i pe fugă pe oamenii slujitorii întune- 
ricului care ne chinuie viețile şi ne încurcă drumurile, uneltind situaţii ce par impo- 
sibil de rezolvat. 


Credem cu tărie că dacă chemăm numele tău cel sfânt, ne vei aduce de îndată 
ieșirea din temnița neputinței și a neștiinţei, punând gând bun în mintea şi inima 
noastră şi luminându-ne ochii să vedem calea cea bună pe care o deschizi în faţa 
noastră. 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp XP XP XP 3 E 2 2 E IP 3 3 2 E 0 E IP IP E IE IP e XXX 


Ar De De de De Dr De e De De de De Dr Dr De De De De e de de e Ar A d 


XP PP IE IE IP IP 3 5 IE IE II E E E XX 


Nu ne lăsa în ceasurile grele de ispită, ci povăţuieşte-ne să facem ce e bine și drept, 
să alegem a împlini poruncile lui Dumnezeu şi să nu facem voia lumii şi a diavo- 
lului care ne duce la pierzare, şi fii lângă noi la Înfricoşătoarea Judecată să dăm 
răspuns bunului Hristos, să ne judece cu milă şi să ne facă părtaşi bucuriei veşnice 
în Cer, acolo unde tu cu ceata ta de Sfinţi Arhangheli Îl slăveşti neîncetat pe Dum- 
nezeu, acum şi în vecii vecilor. Amin. 


Şi apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului mare mucenic Andrei Stratilat şi 


ale tuturor Sfinților, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2023/08/12/acatistul-sfantului-mare- 
mucenic-andrei-stratilat-sfant-militar-izbavitorul-crestinilor-aflati-in-situatii-imposibile-si- 
al-celor-chinuiti-de-duhurile-rele-mai-ales-preoti-19-august/ 


https://salutis8.wordpress.com/2023/08/16/acatistul-sfantului-mare-mucenic-andrei- 
stratilat-sfant-militar-izbavitorul-crestinilor-aflati-in-situatii-imposibile-si-al-celor- 


chinuiti-de-duhurile-rele-mai-ales-preoti/ 

Imnografie 


VA 
da 


Troparul Sfântului mucenic Andrei stratilat: Mărirea cea pământească ai lăsat, şi 
cereasca Împărăţie ai moştenit; sângele picându-ţi, ca şi cu o cunună de piatră ne- 
stricată, prea minunat te-ai împodobit; şi către Hristos ai venit cu sobor, răbdă- 
torule de patimi, cu ceata îngerilor în Lumina cea neînserată; şi pe Hristos, Soarele 
cel neapus ai aflat, Sfinte Andrei stratilat. Aceluia roagă-te pururea, cu cei îm- 
preună cu tine purtători de chinuri, să mântuiască sufletele noastre. 


Condacul Sfântului mucenic Andrei stratilat: In rugăciuni stând înaintea Domnu- 
negrăită bucurie te-ai umplut în vecii cei fără de sfârşit la Impăratul cel fără de 
moarte; şi acolo împreună cu îngerii laudă neîncetată cânţi, Andrei stratilate. Cu 
aceia împreună roagă-te neîncetat pentru noi toţi. 


(Video) Troparul Sfântului mucenic Andrei stratilat - Interpret: Otilia Simeria: 
https://doxologia.ro/tropare/video-sfantul-mucenic-andrei-stratilat-tropar 

Vieţile Sfinţilor - Viaţa Sfântului mucenic Andrei stratilat 


Păgânul Maximian împărățind peste stăpânirea Romei şi prigonind pretutindeni pe 
creştini, era un voievod în Siria, cu numele Antioh. El era rău la obicei şi prea 
fierbinte slujitor idolilor, suflând cu îngrozire şi cu ucidere asupra robilor lui 
Hristos. Lui îi era dată stăpânirea de la împărat peste toată Siria şi luase poruncă să 
chinuiască şi să ucidă pe toţi creştinii, având încredinţaţi mulţi tribuni cu oaste 
romană. 


Sub stăpânirea aceluia, între alţi tribuni era şi Andrei, robul lui Hristos, ca o floare 
de crin bine mirositoare între spini. EI la început şi-a păzit în taină credinţa cea 
sfântă în Hristos - până la o vreme - după care a arătat-o la toată lumea, 
mărturisind înaintea tuturor numele lui Hristos. 


Acesta, deşi era încă nebotezat, însă avea credinţă tare şi dragoste fierbinte către 
Hristos Dumnezeu, şi-l slujea Lui ziua şi noaptea în rugăciuni şi în postiri, ferindu- 
se de tot lucrul cel neplăcut lui Dumnezeu, iar pe cele plăcute lui Dumnezeu împli- 
nindu-le cu osârdie. Şi i-a dat Dumnezeu mare putere şi biruinţă în războaie, şi 
nimeni nu-i era lui asemenea cu vitejia şi cu bărbăţia în toate cetele. EI biruia cu 
puterea sa pe cei potrivnici, şi era slăvit şi cinstit între ostaşi mai mult decât ceilalți 
conducători de cete. 

lar într-o vreme a năvălit multă putere de oaste persană asupra acelor părți, 
ridicând război împotriva lui Antioh. Din această pricină, Antioh era în mare 
tulburare pentru acea năvălire fără de veste a perşilor, şi aducându-și aminte de 
vitejia tribunului Andrei, l-a chemat la sine şi i-a încredinţat lui voievozia în locul 
său, numindu-l pe el stratilat - adică să fie mai mare peste ostaşii cei mai mari - şi 
poruncindu-i să meargă cu oastea împotriva vrăjmaşilor celor ce năvăliseră şi să 
întoarcă pornirea acelora. 


Deci i-a zis: „Despre bărbăţia şi vitejia ta în războaie nu numai eu sunt înştiinţat; 
dar şi împăratul însuşi ştie bine de aceea. Pentru aceasta eşti cinstit cu cinstea 
aceasta; deci ţie iți încredinţez acest război, care ne-a venit fără de veste. Pentru 
aceea să iei oastea şi să fii voievod în locul meu şi să te sârguieşti să înmulţeşti şi 
mai mult slava pe care o ai. 


Iar Sfântul Andrei, ostaşul lui Hristos, nu pentru prea mărirea sa, ci pentru Slava 
numelui lui lisus Hristos, voind să iasă cu vitejie asupra vrăjmaşilor, şi-a ales 
pentru război puţini ostaşi din multa oaste romană - asemănându-se lui Ghedeon 
cel de demult - ştiind bine ceea ce s-a zis de David, că Domnul nu în puterea cailor 
voieşte, nici în pulpele bărbaţilor binevoieşte; ci în cei ce se tem de EI bine voieşte, 
şi în cei ce nădăjduiesc spre mila Lui. 


Deci Andrei şi-a ales pe cei pe care darul lui Dumnezeu cel lucrător i-a arătat 
prin insuflarea cea tainică în inima lui, şi a ieşit împotriva vrăjmaşilor. Şi văzând 
el puterea cea mare a potrivnicilor care năpădiseră ca lăcustele asupra Siriei, îşi 
întărea ostaşii săi să se lupte vitejeşte şi să nu se teamă de ostaşii cei mulți ai 
perşilor, ei fiind puţini. Şi le-a pus înainte cunoştinţa Unuia Dumnezeu cel 
Atotputernic şi înfricoşat întru războaie, care ajută cu tărie robilor Săi; pentru că 
atunci nici unul din ostaşi nu era creştin, ci toţi erau închinători la idoli. 


El a zis către dânşii: 

Grăind el aceasta, toţi ostaşii care erau cu dânsul au crezut cuvintele lui, şi 
chemând spre ajutor pe Hristos Dumnezeu, s-au pornit cu îndrăzneală asupra 
potrivnicilor; şi, făcând tăiere mare, i-au biruit cu putere, pentru că le venise de sus 
ajutorul cel nevăzut, pentru credinţa şi rugăciunile Sfântului Andrei, tulburând cu 
frica cetele persieneşti, care întorcându-se înapoi, au fugit. lar oastea romană care 
era cu Andrei, gonindu-i dinapoi, secera capetele perșilor cu săbule, cum se seceră 
spicele; astfel s-a făcut slăvită biruinţa romanilor asupra perşilor, cu puterea lui 
Hristos. Deci vrăjmaşii fiind goniţi, ostaşii care erau cu Sfântul Andrei, văzând o 
biruință neaşteptată ca aceea asupra vrăjmaşilor, cu ajutorul lui Hristos, toţi au 
crezut în El. lar Sfântul Andrei, pe cât putea, îi întărea în credinţă, învăţându-i 
la cunoştinţa căii celei drepte care duce spre mântuire. Şi, întorcându-se cu 
bucurie de la război, au venit în cetatea Antiohiei cu slavă. 


Dar unul din mai-marii peste oşti cei zavistnici, urând pe Sfântul Andrei pentru o 
vitejie şi o bună slavă ca aceea, l-a clevetit la Antioh, spunând că stratilatul Andrei 
cinsteşte pe Dumnezeul cel răstignit. lar Antioh, auzind aceasta, s-a tulburat de 
mânie şi a trimis la dânsul pe nişte bărbaţi din rânduiala ostaşilor începători, ca să 
afle de la el dacă este adevărat ceea ce se spune despre dânsul. Şi, înştiinţându-se 
că într-adevăr aşa este, a trimis la dânsul iar, pe de o parte sfătuindu-l, iar pe de alta 
îngrozindu-l şi aducându-i aminte de cruzimea sa asupra creştinilor. 


Deci i-a grăit prin trimişi: „Ştii bine cu ce fel de chinuri am pierdut pe Eftimie, fiul 
lui Polieuct şi pe mulți cu dânsul care urmau credinţei creştineşti, dintre care nici 
unul n-am cruțat; iar acum tu cu ce sfat şi cu ce nădejde II proslăveşti ca pe un 
Dumnezeu pe acel om care a fost răstignit pe cruce? " 


Iar sfântul, la aceste cuvinte pe care i-au fost trimise, a răspuns împotrivă, zicând: 


Aducându-i lui Antioh un răspuns ca acesta al lui Andrei, s-a umplut de mânie şi a 
trimis ostaşi, poruncindu-le să-l aducă legat. Și şezând la judecată, a poruncit 
Sfântului Andrei ca, înaintea tuturor, să spună curat despre el, dacă se supune 
poruncii împăratului sau voieşte să slujească Dumnezeului său. 

Iar sfântul, stând la acea nedreaptă judecată în privirea îngerilor şi a oamenilor, a 
mărturisit cu îndrăzneală şi cu glas mare pe Hristos, adevăratul Dumnezeu, 
spunând că este robul Lui. Şi îndată chinuitorul a poruncit să se aducă un pat de 
aramă, să-l ardă foarte tare, şi pe acela să-l aşeze pe Andrei, ostaşul lui Hristos. 
Deci, fiind patul înfierbântat şi scăpărând scântei din el, chinuitorul a zis către 
mucenic, batjocorindu-l: „Andrei, te-ai ostenit mult în războaie; deci ţi se cade ca 
după atâtea osteneli să te odihneşti pe acest pat”. 


lar sfântul mucenic n-a aşteptat până să-l ia slugile chinuitorului, ci singur 
dezbrăcându-şi hainele, s-a suit cu sârguință pe patul acela şi culcându-se pe 
dânsul, s-a întins ca pe un aşternut moale. Astfel răbda cu vitejie arderea trupului 
său, simțind durere la început; şi se ruga lui Hristos Dumnezeu ca să-i dea grabnic 
ajutor. Atunci focul, prin dumnezeiască poruncă, îndată şi-a lăsat puterea şi nu 
putea vătăma trupul mucenicului. 


Și a prins Antioh şi pe alţi bărbaţi din ostaşii lui Andrei, şi pironindu-le mâinile în 
patru părţi în chipul Sfintei Cruci pe nişte lemne, îi batjocorea şi îi întreba dacă le 
este plăcut aceea. lar ei spunând că acea pătimire pentru Hristos este bine primită, 
ziceau: „O, de ne-am învrednici să fim următori lui Hristos, Dumnezeul nostru, 
Cel răstignit pe lemnul crucii”. 


ŞI iar a întrebat chinuitorul pe Sfântul Andrei dacă acum s-a învăţat prin arderea 
focului şi vrea să se întoarcă de la Hristos spre zei. 


Iar mucenicul a răspuns că 


Atunci chinuitorul Antioh a poruncit să ia pe Sfântul Andrei de pe patul de aramă 
şi pe prietenii lui să-i scoată de pe lemne, apoi pe toţi să-i arunce în temniţă, ca şi 
cum le-ar da vreme să se gândească şi să se sfătuiască spre a se întoarce la zeii lor, 
însă având un cu totul alt scop, anume ca să înştiinţeze pe împărat; pentru că nu 
îndrăznea ca pe un bărbat viteaz şi cinstit ca acela, pe Sfântul Andrei şi pe prietenii 
lui, să-i piardă fără ştirea şi voia împăratului. 


Iar împăratul Maximian, luând scrisoarea lui Antioh şi citind-o, a socotit că nu era 
lucru bun ca pe un ostaş slăvit ca acela şi pe alți viteji ca dânsul să-i piardă la 
arătare, ca să nu se facă în oaste gâlceava şi tulburare pentru dânşii. Deci, ca să nu 
se ridice pentru dânşii război, a scris lui Antioh, poruncind ca să lase liberi din 
legături şi din pedepse pe Andrei şi pe tovarăşii săi. 

Pe de altă parte însă, i-a dat altă poruncă tăinuită, ca după eliberarea lui Andrei şi a 
însoţitorilor lui, mai așteptând puţină vreme, să scornească cu meşteşugire 
împotriva lor o altă pricină oarecare, ca şi cum nu pentru credință, şi astfel să-i 
prindă pe câte unul şi să-i piardă, dacă se vor găsi neschimbaţi întru creştinătate. O 
poruncă ca aceasta luând Antioh de la împărat, îndată a dezlegat din legături şi din 
temniță pe Sfântul Andrei şi pe însoțitorii lui şi i-a lăsat liberi, poruncindu-le ca să 
petreacă în dregătoria lor ca şi mai înainte. 


Iar Sfântul Andrei, ostaşul lui Hristos, înştiințându-se din dumnezeiască desco- 
perire de acea meşteşugire a păgânilor şi tăinuindu-se de Antioh, s-a dus cu toți 
ostaşii care crezuseră în Hristos, în Tarsul Ciliciei, la Petru, episcopul acelei 
cetăţi, ca să se boteze, pentru că încă nici unul dintre dânşii nu era botezat, nici 
fericitul Andrei, nici tovarăşii lui, care erau în număr de două mii cinci sute 
nouăzeci şi trei. 


lar după puţină vreme, Antioh, înştiințându-se despre plecarea lui Andrei cu 
tovarăşii săi în părțile Ciliciei, s-a umplut de multă mânie şi iuțime şi, sfătuindu-se 
cu sfetnicii săi, a trimis o scrisoare la Seleuc, ighemonul Ciliciei, zicând: „Știu că 
ai auzit de Andrei, care a fost tribun în cetele împărăteşti. Acela, nu numai Singur 
a înnebunit acum, ci şi pe mulți din ostaşi i-a adus la aceeaşi nebunie, ca să nu se 
supună împărăteştilor porunci şi a fugit cu însoțitorii săi - după cum auzim - în 
părțile Ciliciei. Deci, împlinind tu împărăteasca poruncă, prinde-l pe el şi pe toți 
cei cu dânsul şi să-i trimiţi legaţi la noi; iar de se vor împotrivi Sau vor încerca să 
fugă, să-i ucideţi pe dânşii cu ostaşi înarmaţi”. 


Ighemonul Seleuc, luând o poruncă ca aceasta de la Antioh, îndată a trimis în toată 
Cilicia ca să întrebe despre Andrei şi despre tovarăşii şi următorii lui; şi, 
înştiințându-se că este în Tars, s-a sculat şi a mers cu oastea acolo. 


Iar Sfântul Andrei, văzând cu duhul cetele care veneau asupra turmei lui 
Hristos, a rugat pe episcopul Tarsului, pe fericitul Petru şi pe un altul, care se 
întâmplase în acea vreme acolo, anume Non, din cetatea Veriei, ca fără 
întârziere să le dea lor Sfântul Botez. Drept aceea, episcopii îndată au botezat pe 
Sfântul Andrei şi pe însoțitorii lui. 


Iar după primirea Sfântului Botez, Sfântul Andrei cu tovarăşii lui s-au dus din 
Tars la un loc numit Tacsanit, nu că se temeau de moarte, pe care o doreau pentru 
Hristos, ci împlinind porunca Domnului său, care zice: Când vă vor goni pe voi 
din cetatea aceasta, fugiți în cealaltă... 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP 3 PI E 2 2 E IP 3 3 E E 0 E IP IP E E IX XX 


Je De De de De dr De e De De de De Dr Dr De De De De De De de de Ar A d 


XP PP 2 0 E IE IE IP 3 3 e IE IE II E E E XX 


lar Seleuc mergând în Tars cu ostaşii săi înarmaţi ca la război şi negăsind pe 
Andrei şi pe tovarăşi săi, s-a tulburat şi, de mânie, s-a schimbat la faţă. Apoi, 
umplându-se de mai multă mânie, a gonit în urma turmei lui Hristos, dar sfinții de 
la locul cel de mai sus-zis, s-au dus la hotarele Armeniei, la muntele cel ce se 
cheamă Tauros. lar ighemonul Seleuc gonea pretutindeni după ei cu oastea, 
căutând să-i ucidă. Şi trecând sfinţii prin muntele acela şi prin multe locuri, au sosit 
la oarecare loc strâmt, care avea dealuri înalte ca zidurile, la care era numai o 
intrare ca o poartă de cetate. Acolo au stat Sfântul Andrei cu tovarăşii săi, 
aşteptând pe ucigaşii lor, pentru că acel loc îi era vestit Sfântului Andrei mai 
înainte de la Dumnezeu, că acolo aveau să se sfârșească ei. 


Deci Sfântul Andrei a grăit către dânşii: pi0, PRIETENII, IOVArAŞII ŞI COPIL ei, Acu 
este vremea bineprimită, acum este ziua mântuirii, Să Stăm întru dragostea lui 
Dumnezeu cu un Suflet şi cu bărbăţie, precum ne-a poruncit nouă Domnul, şi 
mâinile noastre să nu le ridicăm împotriva celor ce ne prigonesc pe noi, ci către 
Dumnezeu să le ridicăm spre mulțumire, că ne-a ajutat Să ajungem în ceasul 
acesta, în care vom câştiga parte cu toţi sfinţii care au pătimit pentru dânsul. 
Deci să ne rugăm către Dânsul, precum S-a rugat şi Sfântul şi întâiul mucenic 
Ştefan, când era ucis de iudei cu pietre şi zicea: Doamne, lisuse Hristoase, 
primeşte duhurile robilor Tăi, pe care le dăm în mâinile Tale”. 


Astfel grăind Sfântul Andrei către tovarăşii săi, a stat în mijlocul lor şi, înălțându-şi 
mâinile şi ochii spre cer, a început a face rugăciune, zicând: | ie, Dona 
cel mare şi Atotputernic, ascultă rugăciunea păcătosului şi nevrednicului 
robului Tău şi a tuturor celor ce sunt cu mine, care păzesc fără prihană Sfânta 
credinţă cea întru Tine, primeşte în pace sufletele noastre şi le acoperă cu a Ta 
milostivire, învrednicindu-le sălaşurilor Raiului. Încă mai rugăm a Ta bunătate, 
Stăpâne, şi pentru cei care vor începe a cinsti pomenirea noastră, Să le împlineşti 
toate cererile lor cele către mântuire, şi în toate nevoile să le fii ajutor lor pentru 
ale noastre rugăciuni. lar în locul acesta, pe care smeritul nostru sânge se va 
vărsa pentru Tine, Să fie izvor de tămăduire şi izgonire a duhurilor viclene. Pe 
cei ce vor alerga aici, să-i acoperi de toate răutăţile şi să le dai lor sănătate 
sufletească şi trupească, ca în acest loc să se prea mărească numele Tău cel 
preasfânt: al Tatălui, al Fiului şi al Sfântului Duh”. 

Astfel rugându-se lui Dumnezeu Sfântul Andrei şi cei împreună cu dânsul, a venit 
şi Seleuc cu ostaşii, care, scoţându-şi săbiile şi scrâşnind din dinţi, s-au repezit ca 
fiarele asupra turmei lui Hristos. 


Iar Sfinţii ostaşi ai lui Hristos, deşi puteau ca în acel loc, care era foarte strâmt, 
să se apere de mâinile ucigaşilor, ca cei ce erau viteji în războaie, însă, urmând 

Domnului lor, ca nişte mieluşei fără de răutate s-au dat spre junghierea 
ucigaşilor lor şi, plecându-şi genunchii, şi-au întins grumajii lor sub sabie; iar 
aceia, tăindu-i fără milă, într-un ceas i-au ucis pe toţi. Deci sângele sfinţilor s-a 
vărsat ca apa şi curgea din locul acela ca pârâul; iar sufletele lor au intrat cu 
dănţuire întru bucuria Domnului lor. Sfinţii au pătimit într-o zi de Duminică, în 
ceasul al doilea din zi, în 19 zile ale lunii lui august; iar în locul acela în care s-a 
vărsat sângele cel mucenicesc, îndată a izvorât un izvor de ape vii şi dătătoare de 
tămăduiri. 


Iar când aceşti sfinţi au fost ucişi, episcopii cei mai sus pomeniţi, Petru al Tarsului 
Ciliciei şi Non al cetăţii Veriei, tăinuindu-se în oarecare deal, au văzut aceasta, 
pentru că aceştia cu clericii le-au urmat de departe, vrând ca să le vadă sfârşitul lor. 


Deci Seleuc cu ostaşii săi, după uciderea Sfinților mucenici, s-a întors la locul său. 
lar episcopii cu clericii, venind la muceniceştile trupuri, au plâns peste ele şi 
îngrijindu-le, le-au îngropat cu cinste în acel loc. Şi au văzut şi izvorul ce 1eşise 
acolo, după rugăciunea mucenicilor şi bând dintr-însul, s-au încredinţat de 
tămăduitoarea lui apă, căci unul din clericii cei ce erau cu ei pătimea de multă 
vreme de duhul cel necurat şi îndată ce a băut apă din acel izvor, duhul cel necurat 
a fost gonit din el. 


lar după îngroparea sfinților, episcopul Petru cu toţi cei ce erau cu el nu s-a întors 
la Tars, pentru că Seleuc îl căuta spre ucidere, ci s-a dus la Isavnia. Şi înştiințându- 
se popoarele de primprejur despre acel izvor, au început a veni acolo aducându-și 
neputincioşii; deci, bând apă şi spălându-se cu ea, îndată primeau tămăduire de 
toate durerile, cu rugăciunile Sfântului Andrei răbdătorul de chinuri şi cu ale 
Sfinuilor mucenici ce au pătimit împreună cu el, şi cu darul Domnului nostru Iisus 
Hristos, Căruia, împreună cu Tatăl şi cu Sfântul Duh, li se cuvine cinstea şi slava, 
acum şi pururea şi în vecii vecilor. Amin. 

Sinaxar - Pomenirea Sfântului marelui mucenic Andrei stratilat şi a celor ce s- 
au săvârşit împreună cu dânsul două mii cinci sute nouăzeci şi trei de ostaşi 


In această lună, în ziua a nouăsprezecea (august), pomenirea Sfântului marelui 
mucenic Andrei stratilat şi a celor ce s-au săvârşit împreună cu dânsul două mii 
cinci sute nouăzeci şi trei de ostaşi. 


Acest sfânt a trăit în zilele împăratului Maximian. Oştindu-se spre părțile Răs- 
ritului, împotriva puterii perşilor, care intrase în hotarele romanilor, şi chemând pe 
Hristos în ajutor, şi înduplecând şi pe ceilalţi ostaşi ca să-i fie în ajutor, înfrânseră 
pe perşi şi astfel biruind pe vrăjmaşi, a întors pe însoțitorii lui la credinţa în 
Hristos. 


Fiind însă pârât el cu ai lui a fost adus înaintea voievodului Antioh ca un vinovat şi 
întins pe un pat de fier încins cu foc, iar ostaşilor ce erau cu dânsul, li s-au băgat 
mâinile în cătuşe. 


După aceea rândui Antioh alţi o mie de ostaşi să-i scoată din hotarele ţării; dar şi 
pe aceştia, învăţându-i sfântul, îi întoarse la credinţa în Hristos. Antioh a poruncit 
să i se taie capetele cu sabia. 

Ştefan Sfarghie - Sinaxar - Sfântul mucenic Andrei stratilat 


N 


Sfântul Andrei a trăit pe vremea împăratului roman Maximian (286-305) şi era în 
armată, având rang de stratilat, care însemna căpetenie de ostaşi. Năvălind atunci 
perşii în Siria, căpetenia oştirilor din zonă l-a trimis pe Andrei să riposteze armatei 
romane. Soldaţii conduşi de acesta au învins, iar Andrei i-a îndemnat în tot timpul 
luptei să se roage lui Hristos pentru victorie. 


Căpetenia oştirilor, pe nume Antioh, era prigonitor al creştinilor şi aflând că An- 
drei şi ostaşii credeau în Hristos, a poruncit ca aceştia să fie prinşi şi torturați, ca să 
se lepede de credinţa lor. 


Nevoind ostaşii lui Hristos să se lepede de credinţă, au fost lăsaţi liberi şi au mers 
să se boteze în Cilicia. 


Aflând prigonitorii despre aceasta, au poruncit să li se taie tuturor capetele. S-au 
numărat atunci 2.593 de ostaşi, împreună cu Sfântul Andrei, care au primit cununa 
muceniciei. 

Iulian Dumitraşcu - Calendar orthodox - Sfântul mucenic Andrei stratilat; 
Sfinţii mucenici Timotei, Agapie şi Tecla 


1. Sfântul mucenic Andrei stratilat - A fost ostaş în timpul împăratului Maximian 
(285-305). În timpul unui război împotriva perșilor, care a avut loc în anul 305, 
Sfântul Andrei s-a rugat Domnului nostru lisus Hristos pentru a-l ajuta în acea lup- 
tă şi astfel a învins pe duşmani. 


EI a cerut voie generalului Antioh pentru a lansa acest atac. După luptă ostașii au 
înțeles imediat că au biruit doar prin rugăciunile lui Andrei. Generalul Antioh a 
aflat tot atunci, deşi nu se aștepta, faptul că este creştin şi a încercat să-l determine 
să renunţe la credinţa creștină pentru a sluji zeilor, dar fără folos. 


Tropar, glasul 5: Mărirea cea pământească ai lăsat şi Cereasca Împărăţie ai mo- 
ştenit; sângele picurându-ţi, ca şi cu o cunună de piatră nestricată, prea minunat te- 
ai împodobit; şi către Hristos ai venit cu sobor răbdător de patimi, cu ceata înge- 
rilor în Lumina cea neînserată; şi pe Hristos, Soarele cel neapus, ai aflat, Sfinte 
Andrei stratilat. Aceluia roagă-te pururea, cu cei împreună cu tine purtători de chi- 
nuri să mântuiască sufletele noastre. 


Sfântul Andrei a fost întemnițat şi eliberat, iar după acest moment a mers în Tarsul 
Ciliciei la episcopul Petru al cetăţii pentru a se boteza el şi cei 2.593 de ostaşi ală- 
turi de care a biruit duşmanii, deoarece nu era botezat nici unul. 


Supuşii lui Antioh au mers pe urmele lor şi i-au ucis acolo. Sfintele lor moaşte au 
fost îngropate creştineşte de episcop şi clerul comunității. 

2. Sfinții mucenici Timotei, Agapie şi Tecla - au primit cununa muceniciei pentru 
Mântuitorul Hristos în vremea împăratului Dioclețian (284-305) din porunca gu- 
vernatorului Urban din Cezareea Palestinei. 


Timotei a fost ars de viu, iar Agapie şi Tecla au fost aruncaţi la animale sălbatice în 
două rânduri. Scăpând nevătămaţi au fost aruncaţi în mare. Ei au pătimit în cetatea 
Gaza. 

Proloage - Pomenirea Sfântului, marelui mucenic Andrei stratilat şi a celor ce 
s-au săvârşit împreună cu el, două mii cinci sute nouăzeci şi trei de ostaşi (Î 
305) 


Luna august în 19 zile: pomenirea Sfântului, marelui mucenic Andrei stratilat şi 
a celor ce s-au săvârşit împreună cu el, două mii cinci sute nouăzeci şi trei de 
ostaşi (+ 305) 


Acesta a trăit în vremea păgânului împărat Maximian, din părțile Răsăritului, şi era 
în dregătoria ostăşească de stratilat, care înseamnă căpetenie de ostaşi, de unde-şi 
trage şi numele. 


Deci, năvălind perșii în Siria, cea din hotarele romanilor, Antioh, căpetenie peste 
toată oştirea, l-a trimis pe Sfântul Andrei împreună cu alte oşti, împotriva 
năvălitorilor, care pustiau ţara. Și s-a rugat mult Andrei, chemând el însuşi pe 
Hristos în ajutor şi îndemna, şi pe ostaşii săi, să se roage. Şi au înfrânt pe 
duşmani, luându-i la goană şi ucigându-i. Și cu această biruinţă, mai presus de 
nădejde, Andrei a tras pe mulţi din ostaşii lui la credinţa lui Hristos. 


Și era Antioh om rău la suflet, crunt la fire şi duşman neîmpăcat al creştinilor. 
Deci, a fost pârât Sfântul Andrei şi ostaşii lui, către Antioh că se închina lui 

Hristos. Şi au fost aduşi în faţa lui, ca nişte vinovaţi. Și, mărturisindu-şi ei 
credinţa, pe ostaşii care au crezut în Hristos, legându-i în lanţuri, i-a osândit să 
fie surghiuniţi în afară de hotarele Siriei, iar pe Sfântul Andrei, după ce l-au 
întins pe un pat de fier ars în foc şi a rămas nevătămat, s-au gândit să-l 
osândească la moarte. 


Socotind însă, că nu este bine ca pe nişte ostaşi slăviţi şi viteji, precum erau ei, să-i 
piardă în mijlocul poporului, a poruncit să-i lase liberi, hotărând să-i piardă, în 
taină, pentru alte pricini. 


Deci, Sfântul Andrei şi ostaşii lui, văzându-se liberi, au mers îndată la Cilicia şi 
S-au botezat toți, în credinţa lui Hristos, ceea ce aflând, dregătorul a poruncit să 
li se taie tuturor capetele, prin sabie. Și s-au numărat ca la două mii cinci sute de 
ostaşi, care s-au botezat şi au primit, atunci, cununa mucenicilor, împreună cu 
Sfântul Andrei, crezând în Hristos Dumnezeu. 


Intru această zi, învăţătură despre rugăciune, că prin aceasta, din toată nevoia şi 
ispita scăpăm şi câştigăm milă 


Bine este fraţilor, ca să ne îndeletnicim totdeauna cu rugăciunea, şi să vorbim cu 
Dumnezeu. Pentru că, celui ce se grăbeşte cu rugăciunea către Dumnezeu Atot- 
puternicul, îndată i se vor auzi rugăciunile lui. Pentru că Însuşi Domnul zice: "Să 
Mă chemi în ziua necazului tău şi te voi izbăvi. Rugaţi-vă Mie, cu toată inima 
voastră şi Mă voi arăta vouă." 


Să nu zăboveşti a-ţi aduce rugăciunea ta la vremea potrivită. Insă, când staţi şi vă 
rugaţi, iertaţi orice aveţi asupra cuiva, ca şi milostivul Tată al vostru, Cel ceresc, să 
vă 1erte pe voi. Pentru că mare este puterea rugăciunii. 


Y Că ea a făcut chitul, casa lui Iona, 

Y rugăciunea I-a întors pe Ezechia, din porţile morții, 

Y şi la cei trei tineri a prefăcut focul în rouă. 

Y Iar Ana, neroditoare fiind, prin rugăciune l-a născut pe Samuil. 
Y Daniil, prin rugăciune, a îmblânzit leii cei sfâşietori. 


Incă şi Insuşi Domnul zicea ucenicilor Săi: "Privegheaţi şi vă rugaţi, ca să nu intrați 
în 1spită." 

Să nu slăbiţi în primejdie, aşteptând ajutor de sus, de la Dumnezeu, ci, cu răbdare, 
să vă rugaţi: 


Că, precum străluceşte lumina într-o peşteră întunecoasă, aşa şi rugăciunea 
străluceşte şi, intrând în suflet, goneşte toată răutatea păcatului şi trupul curat îl pă- 
zeşte. 


Întru această zi, cuvânt al Sfântului Nil, despre nepătimirea sufletului şi a 
trupului 


Fraţilor, să ne pregătim pe noi, ca să slujim Domnului, din tot sufletul şi cu toată 
puterea. Să privim cum împărații, domnii şi bogaţii, ba chiar şi săracii, cum toţi se 
ostenesc şi se nevoiesc să-şi împodobească pe soțiile lor. Aşa să facem şi noi, 
pentru că sufletele noastre sunt logodnice ale Împăratului Ceresc. 


Să auzim pe Pavel apostolul, zicând pentru noi: "V-am logodit unui singur bărbat, 
ca să vă înfățişez lui Hristos fecioară neprihănită." (II Cor. 11,2). 


Pentru că trupul nostru este casă şi palat şi templu, întru care petrece Cerescul 
Impărat. Sufletul este mireasa lui Hristos, iar mintea, tron, şi inima, prestol al lui 
Dumnezeu, iar cugetul portar, ştiinţa este veştmântar, iar gândurile, slujitori. 


Că zice proorocul David: "Inainte a stat împărăteasa, de a dreapta Ta, în haine 
aurite, îmbrăcată şi împodobită." iar aceasta a zis-o despre sufletul curat, că toată 
slava fucei Impăratului stă înlăuntru ei. 


Deci, să păzim, cu socotință, pe mireasa Impăratului. Să o acoperim pe ea, să o 
ferim, să o împodobim cu îmbrăcăminte cusută cu aur, cu pietre scumpe şi cu 
mărgăritare alese, adică, cu fapte bune să o facem să strălucească. 


= Iar, în loc de porfiră, să o împodobim cu credinţă în Dumnezeu, 

= în loc de diademă, cu nădejdea cea bună; în loc de vison, cu dragostea cea 
dumnezeiască; 

= în loc de iachint, cu fecioria, 

= în loc de purpură, prin curăţie, 

= în loc de mărgele, cu mintea întreagă, 

= în loc de salbă cu înfrânarea, 

= în loc de cercei, cu ascultarea; 

= în loc de inel, cu milostenia, 

= în loc de brâu de porfiră, cu postul, iar, 

= în loc de năframă, şi de broboadă, cu rugăciunea şi cu cererea, 

= în loc de înfrumusețare şi împodobirea mărgelelor, cu mâncarea uscată şi 
prin culcarea pe jos; 

=> în loc de miresme şi de mosc, cu cântarea psalmilor şi cu chinuirea, 

= în loc de haine aurite, cu smerită cugetare, 

= în loc de felurite mâncări de carne, cu lipsă de pâine, 

=> în loc de vin, cu dorirea de apă. 


Deci, dacă aşa vom împodobi sufletele noastre, le vom îmbrăca şi le vom lumina şi 
le vom păzi. Ştiu bine şi vădit cunosc, că va dori Împăratul Ceresc frumuseţea 
sufletelor noastre. Şi, venind, Se va sălăşui întru ele. Şi, atunci, îi vom fi Lui cer şi 
scaun şi palat şi biserică. Şi aşa, împreună vom împărăţi în loc de soarele cel văzut, 
având pe Soarele dreptăţii, în loc de diademă, cu lumină îmbrăcându-se; în loc de 
raze, având nepătimirea, în loc de stele, faptele bune, în loc de întuneric, luminare, 
în loc de lună, faptele dumnezeieşti în Hristos lisus, Domnul nostru, a căruia este 
slava, acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfântului 
mucenic Andrei stratilat 


Sfântul Andrei a fost tribun şi ofiţer de rang înalt în armata imperială a Romei, în 
timpul împărăției lui Maximian. EI a fost de neam sirian şi a făcut parte din arma- 
tele locale în Siria. 


Când persanii s-au constituit într-o amenințare militară la adresa imperiului Ro- 
man, lui Andrei i s-a încredinţat comanda unei armate de apărare a Imperiului. De 
aceea el a fost ridicat la rangul de „stratilat”, ceea ce înseamnă general. 


Andrei era în taină creştin, deşi încă nu primise Sfântul Botez. EI avea credinţă 
totală în Hristos lisus cel înviat şi şi-a ales în subordinea sa numai unităţi for- 
mate din militari de elită. 


Inaintea bătăliei, el şi-a instruit soldaţii, arătându-le că, dacă din mijlocul vâltorii 
bătăliei vor chema numele Unuia Dumnezeu celui Viu, lisus Hristos, duşmanii se 
vor împrăştia ca praful şi ca pulberea înaintea lor. 


Cu adevărat el le-a insuflat râvna sfântă oştenilor lui, pentru Dumnezeu şi pentru 
comandantul lor, Andrei. Ei L-au chemat pe Domnul Dumnezeu lisus Hristos în 
ajutor şi aşa au pornit la atac. Armata persană a suferit atunci o înfrângere zdro- 
bitoare, fiind distrusă complet. 


Când Andrei a intrat biruitor în Antiohia, unii mâncaţi de invidie l-au denunţat pe 
Andrei că este în taină creştin. Deputatul imperial 1-a convocat pe Andrei la curte, 
iar Andrei a mărturisit acolo pe faţă şi cu vitejie credinţa lui în Hristos. 

EI a fost pentru aceasta torturat cu sălbăticie şi aruncat în temniţă, iar după aceea 
trimisul imperial 1-a scris imperatorului de la Roma cele despre Andrei. Cunoscând 
marele respect de care se bucura Andrei în rândurile întregii armate, pe care Andrei 
o putea mişca la acțiune cu un simplu gest, împăratul a scris reprezentantului său 
de la Antiohia să îl elibereze imediat pe Andrei din închisoare şi să aştepte altă 
împrejurare şi să găsească alte motive spre a-l ucide. 


Andrei a aflat despre sfatul împăratului şi despre comanda lui prin descoperire 
dumnezeiască. Eliberat din temniţă fiind, Andrei şi-a luat armata, formată din 
două mii cinci Sute nouăzeci şi trei de militari de elită şi au pornit spre Tarsul 
Ciliciei, unde cu toţii au primit Sfântul Botez din mâinile episcopului Petru al 
Tarsisului. 


Prigoniţi şi acolo de autorităţile imperiale, generalul Andrei şi armata lui au 
urcat mai adânc în Armenia, în Munţii Taurus. Armatele romane i-au ajuns pe 
când ei se rugau într-un defileu din acei munţi şi i-a decapitat pe toţi. Nici unul 
dintre ei nu a schițat măcar vreun gest de apărare, ci cu toţii au băut liniştiţi şi 
cu bucurie paharul muceniciei pentru Hristos. 


In acel defileu, unde a curs ca apa sângele acelor mii de mucenici, a izbucnit un 
izvor de ape vindecătoare prin care s-au curățit de boli mulţime de popor. 


Episcopul Petru a venit acolo în taină, însoţit de clerici ai săi şi au îngropat cu cin- 
stita rânduială de înmormântare pe toți mucenicii, chiar pe locul unde au fost omo- 
Tâţi. 


Murind cu cinste, ei cu toţii s-au încununat cu cununile biruinţei şi S-au stră- 
mutat întru locaşurile cele slăvite gătite lor în ceruri de către Impăratul slavei, 
Hristos. 

Cântare de laudă la Sfântul mucenic Andrei stratilat 


Măreaţă zidire Munţii Taurus sunt, 

Al omului glas în ecou de stâncile lor n-a sunat, 

EI de glas omenesc nu a reverberat acolo nicicând 
Aproape de la facerea lumii; 


Aceasta până într-o zi. 

Atunci, în liniştea milenară 

A acestei catedrale de piscuri, 

Glas de om a intrat, spre a păşi spre ceruri: 
Al lui Andrei stratilat viteazul creştin, 
Împreună şi-al vitezelor lui mii de oșteni, 
Tot unul şi unul. 


Întru al Munţilor Taurus templu, 
La ceas de rugăciune, 
Lupii în obştea de mieluşei au intrat, sfâşiind-o. 


Generalul Andrei, imperiul a salvat de la persana pieire, 


Iar imperiul i-a mulțumit masacrându-l, 

Precum şi pe salvatoarele oști. 


Andrei înaintea lui Dumnezeu genunchii şi-a plecat, 
La fel şi-ale lui două mii de suflete viteze; 


EI bine oştirea şi-a-mbărbătat, prietenilor lui zicând: 
„Iată ceasul bine primit, iată ziua mântuirii, 
Iată plecarea noastră din astă viaţă trecătoare. 
Cu smerenie sufletele noastre înaintea Domnului 
Să le îngenunchiem. 

Să-l mulțumim Domnului cu duh fierbinte 
Pentru bunătăţile Sale, Să-I mulțumit Lui 

pentru că ne-a învrednicit 

De paharul sfânt al muceniciei. 

Domnului să-l mulțumim dintr-a inimii căldură, 
Și pe călău să nu-l urâm ”. 


Aşa grăit-a comandantul Andrei, 
Iar miile de viteji înaintea Domnului 
Genunchii şi-au plecat, cu bucurie. 


Din inimile lor rugăciunea sfântă, 
Dreaptă ca tămâia, văzduhul a înmiresmat. 


Călăii săbiile au lucit înaintea oştirilor de îngeri: 
Cerurile atunci larg s-au deschis, 
Și pe ale Raiului porți triumfal au păşit 


Andrei Stratilat împreună cu miile lui de suflete viteze: 


Aceştia pe duşmani i-au biruit, 
Cu-al lor sânge aducând lui Hristos biruinţă. 

Orthodoxwiki - Andrei stratilat 

N AA 


Sfântul mucenic Andrei stratilat a fost un sfânt militar care a trăit în zilele împă- 
ratului Maximian Galeriu (către anul 305). Prăznuirea lui în Biserica Ortodoxă se 
face la 19 august |. 


Viaţa 


Sfântul Andrei stratilatul, fiind ofiţer (tribun) în armata romană, luptând în părțile 
Răsăritului împotriva puterii perșilor, care intraseră în hotarele romanilor, şi 
chemând pe Hristos în ajutor, şi înduplecând şi pe ceilalți ostaşi ca să-i fie în 
ajutor, înfrânseră pe perşi şi astfel biruind pe vrăjmași, a întors pe însoțitorii lui la 
credința în Hristos. 


1 Părintele Macarie de la Simonos-Petras notează că unele sinaxare menţionează pe data de 12 
iulie, fără nici o altă menţiune, un alt Sfânt mucenic Andrei stratilat, şi cei împreună-pătimitori 
cu el: Heracleios, Faust şi Menas (pomeniţi separat și pe 31 august), dar că ar fi vorba tot de 
sfântul pomenit azi. 

Fiind însă pârât el cu ai lui a fost adus înaintea lui Antioh, mai-marele oștirii, ca un 
vinovat și întins pe un pat de fier încins cu foc, iar ostaşilor ce erau cu dânsul, li s- 
au băgat mâinile în cătuşe. 


După aceea, Antioh a rânduit ca alţi o mie de ostași să-i scoată din hotarele țării; 
dar și pe aceştia, învăţându-i sfântul, îi întoarse la credinţa în Hristos. 


Antioh a poruncit atunci să li se taie capetele cu sabia. 


lar cei care au mucenicit împreună cu Andrei stratilatul erau la număr 2593. Și 
pomenirea lor se face în ziua de 19 august. 


Imnografie 


Tropar, glasul al 5-lea: Mărirea cea pământească ai lăsat, şi cereasca împărăție ai 
moştenit; sângele picându-ţi, ca şi cu o cunună de piatră nestricată, prea minunat 
te-ai împodobit; şi către Hristos ai venit cu sobor, răbdătorule de patimi, cu ceata 
îngerilor în lumina cea neînserată; și pe Hristos, Soarele cel neapus ai aflat, Sfinte 
Andrei Stratilat. Aceluia roagă-te pururea, cu cei împreună cu tine purtători de 
chinuri, să mântuiască sufletele noastre. 


Condac, glasul al 2-lea: În rugăciuni stând înaintea Domnului ca o stea mergătoare 
înaintea soarelui, şi dorita vistierie a împărăției văzând, de negrăită bucurie te-ai 
umplut în vecii cei fără de sfârşit la Împăratul cel fără de moarte; și acolo împreună 
cu îngerii laudă neîncetată cânți, Andrei Stratilate. Cu aceia împreună roagă-te 
neîncetat pentru noi toți. 


Iconografie 


Dionisie din Furna arată că Sfântul mucenic Andrei stratilat se zugrăvește sub 
chipul unui bătrân, cu părul creţ (Erminia picturii bizantine, ed. Sophia, Bucureşti, 
2000, pp. 155, 211). 


Se zugrăvește în veşminte militare, pentru că a fost ofiţer în armata romană. Îm- 
preună cu dânsul se mai pot zugrăvi şi ceilalți sfinți mucenici militari care au 
ascultat de Sfântul Andrei şi au primit mucenicia împreună cu el. Dionisie spune că 
aceştia trebuie zugrăviți mai tineri, în puterea vârstei. 

Bucură-te, Sfinte mucenic Andrei stratilat! 

